sagorsarker/bangla-wikipedia huggingface dataset:
রোমাঞ্চকর অভিযান

রোমাঞ্চকর অভিযান হলো এমন একটি আকর্ষণীয় অভিজ্ঞতা যা সাধারণত সাহসী, কখনও কখনও ঝুঁকিপূর্ণ। রোমাঞ্চকর অভিযানের মধ্যে ভ্রমণ, অভিযান, স্কাইডাইভিং, পর্বত আরোহণ, স্কুবা ডাইভিং, রিভার রাফটিং এবং চরম খেলাধুলায় অংশগ্রহণ অন্তর্ভুক্ত। রোমাঞ্চকর অভিযানগুলো প্রায়ই মনস্তাত্ত্বিক উত্তেজনা বৃদ্ধি করার জন্য বা জ্ঞান অর্জনের জন্য পরিচালিত হয়। যা কেবল ঝুঁকিপূর্ণ উপায়েই অর্জিত হতে পারে।
দুঃসাহসিক অভিজ্ঞতা সাধারণত মনস্তাত্ত্বিক উদ্দীপনা তৈরি করে। যা নেতিবাচক (উদাহরণস্বরূপ ভয় ) বা ইতিবাচক (যেমন প্রবাহ ) উভয় হিসেবেই ব্যাখ্যা করা যেতে পারে। কিছু লোকের ক্ষেত্রে, দুঃসাহসিক অভিযান তাদের জীবনের প্রধান সাধনা হয়ে ওঠে। দুঃসাহসিক অভিযাত্রী আন্ড্রে ম্যালারাক্স-এর "লা কন্ডিশন হুমাইন" (১৯৩৩) নামক বইয়ে তিনি বলেছেন, "যদি কোনও ব্যক্তি নিজের জীবনের ঝুঁকি নিতে প্রস্তুত না থাকে তবে জীবনের মর্যাদা কোথায়?" একইভাবে হেলেন কেলার বলেছিলেন যে "জীবন আসলে রোমাঞ্চকর অভিযান ছাড়া কিছুই নয়।" 
ঘরের বাইরের রোমাঞ্চকর অভিযানের ক্রিয়াকলাপগুলি সাধারণত বিনোদন বা উত্তেজনার উদ্দেশ্যে পরিচালিত হয়। যেমন অ্যাডভেঞ্চার রেসিং এবং অ্যাডভেঞ্চার ট্যুরিজম । দুঃসাহসিক অভিযানের ক্রিয়াকলাপগুলি জ্ঞান অর্জনে সহায়ক নেতৃত্ব দিতে পারে। যেমনটা দুঃসাহসিক অভিযাত্রীরা দেখিয়েছেন।
লেখক জন লেভির মতে কোনো অভিজ্ঞতাকে রোমাঞ্চকর অভিযান হিসাবে বিবেচনা করা হবে যদি তা বেশ কয়েকটি মানদণ্ড পুরণ করে। এগুলো হলো :
হোমার এর "দ্য ওডিসি" তে বিশ্বের প্রাচীনতম রোমাঞ্চকর অভিযানের কিছু গল্প আছে।
"স্টার ওয়ার্স" এবং "লস্ট আ রাইডার্সের" মতো অনেক জনপ্রিয় ফিচার ফিল্মগুলির মতো হোমারের রচনাও রোমাঞ্চকর অভিযানের ভ্রমণে নায়কের বৈশিষ্ট্যগুলো প্রদর্শন করেছিল। 
অনেক রোমাঞ্চকর অভিযান কেবল একটিমাত্র অনুসন্ধানের ধারণার উপর ভিত্তি করে পরিচালিত হতে পারে। যেমন কোনো ব্যক্তির সুরক্ষা প্রদান বা নায়কের দক্ষতা প্রদর্শনের উদ্দেশ্যে নায়ক কোনও পুরস্কারের জন্য তাড়াহুড়া করে রোমাঞ্চকর অভিযানে চলে যেতে পারে। তবে পথে নায়ককে অবশ্যই বিভিন্ন বাধা অতিক্রম করতে হবে।
ভিডিও-গেম সংস্কৃতিতে কোনো ব্যক্তি খেলোয়াড় খোঁজা এবং ধাঁধা-সমাধানের মতো একটি ইন্টারেক্টিভ কাহিনীতে নায়কের ভূমিকা পালন করে। । অনেক রোমাঞ্চকর অভিযানের গেমস ( টেক্সট এবং গ্রাফিক ) একক খেলোয়াড়ের জন্য ডিজাইন করা হয়েছে। কারন গল্প এবং চরিত্রের উপর অত্যধিক জোর একাধিক খেলোয়াড় ডিজাইনকে কঠিন করে তোলে। 
প্রাচীনকাল থেকেই, ভ্রমণকারীরা এবং দুঃসাহসিক অভিযাত্রীরা তাদের রোমাঞ্চকর অভিযান সম্পর্কে লিখেছেন। তাদের অভিযানের কাহিনিগুলো তাদের সময়কার সেরা সাময়িক পত্রিকাগুলোতে প্রকাশিত হতো। যেমন মার্কো পোলোর "দ্য ট্র্যাভেলস অফ মার্কো পোলো" বা মার্ক টোয়েনের "রুফিং ইট" ইত্যাদি। অন্যগুলো ব্যক্তিগত সাময়িক পত্রিকায় প্রকাশিত হতো। যেগুলো পরে সার্বজনীনভাবে প্রকাশিত হয়েছিল। যেমন লুইস এবং ক্যাপ্টেন জেমস কুকের সাময়িক পত্রিকাগুলো। টম ওল্ফের "রাইট স্টাফ", বা অ্যাডভেঞ্চারে অংশ নেওয়া ব্যক্তিদের দ্বারা রচিত বইগুলো কিন্তু জার্নাল ছাড়া অন্য কোনও ফরম্যাটে যেমন, "কনকুইস্টাডার্সের" মতো ফরম্যাটে প্রকাশিত হতো । বর্তমান সময়ে তথ্যচিত্রগুলো প্রায়ই দুঃসাহসিক অভিযানের থিম ব্যবহার করে।
সহজাত বিপদ এবং উত্তেজনা থাকার কারণে এখন অনেকগুলো খেলা রোমাঞ্চকর অভিযানের খেলা হিসাবে শ্রেণিবদ্ধ হয়েছে। এর মধ্যে রয়েছে পর্বত আরোহণ, স্কাইডাইভিং এবং অন্যান্য চরম খেলাগুলো।
স্মিতা মাধব

স্মিতা মাধব () একজন কৰ্ণাটিক ধ্ৰুপদী গায়িকা এবং ভারতনাট্যম নৃত্যশিল্পী। কৰ্ণাটিক সংগীত হচ্ছে সাধারণত ভারতের দক্ষিণ অংশের সাথে সম্পৰ্কিত সংগীতের একটি ধারা ও ভারতীয় শাস্ত্ৰীয় সংগীতের দুটো মুখ্য শ্ৰেণীবিভাগের মধ্যে একটি (অন্যটি হচ্ছে হিন্দুস্তানী ধ্ৰুপদী সংগীত)।
স্মিতা "শ্ৰুতিলয় কেন্দ্ৰ নটরাজালয়" নামক একটি প্রতিষ্ঠানের পরিচালিকা গুরু নৃত্য চূড়ামণি শ্ৰীমতি রাজেশ্বরী সাইনাথের কাছ থেকে ভারতনাট্যমের প্ৰশিক্ষণ নিয়েছেন। মৃদঙ্গ বাদ্যে অভিজ্ঞ কারাইকুড়ি মণি এই প্ৰতিষ্ঠানটি প্ৰতিষ্ঠা করেছিলেন। স্মিতা হায়দ্রাবাদ ভগ্নীদ্বয় বলে খ্যাত ললিতা ও সুপ্ৰিয়ার কাছ থেকে কৰ্ণাটিক ধ্ৰুপদী সংগীতের উন্নত প্ৰশিক্ষণ নিয়েছেন। স্মিতা তেলুগু বিশ্ববিদ্যালয় থেকে সংগীত ও নৃত্য বিষয়ে ডিসটিংশনসহ ডিপ্লোমা সম্পূৰ্ণ করেছেন। তিনি বৰ্তমানে ইন্দিরাকলা সংগীত বিশ্ববিদ্যালয়ে নৃত্য বিষয়ে স্নাতকোত্তর প্ৰোগ্ৰাম ও মাদ্ৰাজ বিশ্ববিদ্যালয়ে সংগীতে স্নাতকোত্তর প্ৰোগ্ৰাম করছেন। তিনি "ইন্ডিয়ান কাউন্সিল ফর কালচারাল রিলেশন্স" (সংক্ষেপে আইসিসিআর)-এর একজন তালিকাভুক্ত শিল্পী।
স্মিতা পুরো ভারত জুড়ে সকল প্রধান সভাগুলোতে নৃত্য প্রদর্শন করেছেন এবং আমেরিকা যুক্তরাষ্ট্র, অস্ট্রেলিয়া, ভিয়েতনাম, ইন্দোনেশিয়া, সিঙ্গাপুর ও মালয়েশিয়ায়ও তার সংগীতানুষ্ঠান উপস্থাপন করেছেন। বিভিন্নরকম বিশেষ চাহিদাসম্পন্ন শিশুদের সেবা প্রদানের জন্য নিবেদিত একটি অলাভজনক সংস্থা ভেগেসাঁ ফাউন্ডেশনকে তহবিল সরবরাহ করে দিতে তিনি পুরো মার্কিন যুক্তরাষ্ট্রে প্রায় ৩০টি আবৃত্তি করেছেন ও বক্তৃতা প্রদান করেছেন। সাম্প্রতিককালে তিনি শিশির সাহানা পরিচালিত দ্বি-ভাষী (বাংলা ও তেলুগু) আর্ট ফিল্ম "পৃথ্বী"তে প্রধান নারী চরিত্রে অভিনয় করেছেন।
গোপাল দত্ত

গোপাল দত্ত হলেন ভারতীয় অভিনেতা এবং লেখক। তিনি ১৯৯৯ সালে একটি থিয়েটার চালু করেন, তিনি প্রথম মুঝে কুচ কেহনা নেহিতে অভিনয় করেন। তিনি তেরে নাম, সম্রাট অ্যান্ড কোং এবং জাতীয় পুরষ্কারপ্রাপ্ত ফিল্মিস্টানে অভিনয় করেছিলেন।
গোপাল দত্ত নৈনিতালে জন্মগ্রহণ করেছিলেন এবং নৈনিতালের হাই স্কুল শেষ করেছেন এবং তিনি বিএসসি নিয়ে স্নাতক ডিগ্রি অর্জন করেছেন (রসায়ন)। স্নাতক শেষ হওয়ার পরে, গোপাল ১৯৯৯ সালে পাস করে এনএসডি (ন্যাশনাল স্কুল অফ ড্রামা, দিল্লি) তে ভর্তি হন। তিনি শেকসপিয়রান ইতালীয় থেকে পার্সির মতো অনেক মঞ্চ নাটকে অভিনয় করেছিলেন। তাঁর প্রিয় থিয়েটার ডিরেক্টর হলেন বি ভি কারান্থ।
নিৰ্ভয়া তহবিল

নির্ভয়া তহবিল () হল ২০১৩ সালের কেন্দ্রীয় বাজেটে ভারত সরকারের ঘোষণা করা ১০০০ কোটি ভারতীয় টাকার একটি আর্থিক তহবিল। কেন্দ্রীয় অর্থমন্ত্রী পি চিদাম্বরম আশা করেছিলেন যে এই তহবিল ভারতীয় মহিলাদের সম্মান ও সুরক্ষা নিশ্চিত করার কার্যসূচীকে সহায়তা করবে। নির্ভয়া নামটি ছিল ২০১২ সালের দিল্লীতে দলবদ্ধ ধর্ষণের শিকার এক ভুক্তভোগীর ছদ্মনাম। মহিলা ও শিশু বিকাশ মন্ত্রণালয় ও অন্যান্য মন্ত্রণালয় সিদ্ধান্ত নিয়েছিল এই তহবিলের অর্থ কোথায় খরচ হবে। এই তহবিলের একটি প্রয়োগ হল হিংসার বলি হওয়া মহিলাদের পাশে দাঁড়ানোর জন্য 'ওয়ান স্টপ সেন্টার' স্থাপন করা।
মহিলা ও কন্যা সন্তানদের সশক্তিকরণ, সম্মান ও সুরক্ষার জন্য ১০০০ কোটি টাকার সরকারি অবদানের সঙ্গে কেন্দ্রীয় অর্থমন্ত্রী তাঁর ২০১৩ সালের বাজেট ভাষণে নির্ভয়া তহবিল গঠনের ঘোষণা করেছিলেন। এই তহবিলটি সরকারের অর্থ মন্ত্রক কর্তৃক পরিচালিত হয়।
বিভিন্ন মন্ত্রণালয় মহিলাদের সম্মান ও সুরক্ষা বৃদ্ধি করার জন্য এই তহবিল ব্যবহার করার জন্য প্রকল্পের প্রস্তাব দিয়েছিল। প্রস্তাব দাখিল করা মন্ত্রণালয়সমূহ ছিল তথ্য প্রযুক্তি মন্ত্রণালয়, সড়ক পরিবহণ মন্ত্রণালয়, রেল মন্ত্রণালয় ও গৃহ মন্ত্রণালয়। গৃহ মন্ত্রণালয় নির্ভয়া তহবিলের অধীনে মোট ১৯৪.৪৪ কোটি টকা ব্যয়পূর্বক লক্ষ্ণৌর জন্য একটি সুরক্ষিত শহর প্রকল্প অনুমোদন করে।
২০১৩ সালের নভেম্বর মাসে নগর উন্নয়ন মন্ত্রণালয় রাজ্যসমূহকে নির্ভয়া তহবিলের তত্ত্বাবধানে নতুন পরিকল্পনার প্রস্তাব ও রূপায়ণ করার জন্য বলেছিল।
এই তহবিল সমগ্র দেশে 'ওয়ান স্টপ সেন্টার' বা 'সখী' সৃষ্টি করার জন্য ব্যবহার করা হয়েছিল। এই সেন্টারে হিংসার বলি হওয়া মহিলাদের আর্থিক, সামাজিক ও আইনগত সেবা প্রদান করা হয়।
২০১৩ সালের এক পরামর্শ অনুসারে প্রথমে প্রতিটি ভারতীয় রাজ্যে কমপক্ষে একটি করে ওয়ান স্টপ সেন্টার স্থাপনের প্রস্তাব করা হয়েছিল। নির্ভয়া তহবিল থেকে আর্থিক সাহায্যপ্রাপ্ত রায়পুর ও লক্ষ্ণৌ ওয়ান স্টপ সেন্টারকে মহিলা সশক্তিকরণের জন্য অসামান্য অবদানের স্বীকৃতি স্বরূপে যথাক্রমে ২০১৮ ও ২০১৯ সালের আন্তর্জাতিক নারী দিবস উপলক্ষে নারী শক্তি পুরস্কার প্রদান করা হয়েছিল।
সকালের রং

সকালের রং (২০০৯) শুভময় চট্টোপাধ্যায় পরিচালিত একটি বাংলা চলচ্চিত্র। পরিচালক হিসাবে শুভময়ের এটি প্রথম সিনেমা ছিল। চলচ্চিত্রটির বাজেট ছিল । এই কারণেই শুভময়কে ছবির প্রায় সব বিভাগের ভার নিতে হয়েছিল।
কন্যারকলি নৃত্য

কান্যারকালি হল (মালায়ালাম: കന്നിയാർ കളി) কেরালার পালঘাট জেলার আলাথুর এবং চিত্তুর তালুকের গ্রামের মন্দিরগুলিতে অনুষ্ঠিত একটি লোক নৃত্য। অনুষ্ঠানটি গ্রামের বিষু উদযাপনের একটি অংশ এবং সাধারণত ভেলার (গ্রাম্য মেলা) আগে এটি হয়। এটি এপ্রিল এবং মে মাসে অনুষ্ঠিত হয়। এটি নাইয়ার সম্প্রদায়ের একটি কৃষিজ নৃত্য উৎসব। কুমারির নাম থাকা সত্ত্বেও কান্নাকি ধর্মের সাথে কান্যারকালির কোনো সম্পর্ক নেই।
কান্যারকালি কোনওভাবেই কেরালার খাঁটি জ্যোতিষীদের সম্প্রদায়, কানিয়ার সম্প্রদায়ের সাথে সংযুক্ত নয়।
নাচটি রাত্রে পরিবেশিত হয় এবং ভোরবেলায় শেষ হয় এবং টানা চারটি রাতের জন্য পরিচালিত হয়। কয়েকটি গ্রামে এটি কেবল তিন রাতের জন্য প্রদর্শিত হয়।
নাচের শুরুতে প্রতি রাতে সম্প্রদায়ের পুরুষরা মন্দিরে জড়ো হয়ে এবং ভট্টকালি (ভট্টকালি আক্ষরিক অর্থে একটি বৃত্তাকার নৃত্য) নামে একটি ছন্দময় বৃত্তাকার নৃত্য পরিবেশন করে। ভট্টকালির পরে বেশ কয়েকটি 'পুরাত্তু' হয়, যার আক্ষরিক অর্থ প্রহসন। পুরাত্তুটির কোনো নির্দিষ্ট বিন্যাস নেই এবং প্রতিটি পুরাত্তু প্রায় এক ঘণ্টা স্থায়ী হয়। পুরা্ত্তুতে মধ্যযুগীয় কেরালা এবং তামিলনাড়ুর বিভিন্ন জাতি এবং উপজাতির জীবন ও সামাজিক রীতিনীতি চিত্রিত হয়েছে। যেহেতু পুরাতুগুলিতে ভিন্ন ভিন্ন জাতি ও গোত্রের চিত্র প্রদর্শিত হয়েছে, বিভিন্ন পুরাত্তুতে বিভিন্ন পোশাক, নৃত্যের ধরন এবং বিভিন্ন লয়ের গান রয়েছে। উগ্র উপজাতি বা যোদ্ধা উপজাতিদের বর্ণিত কয়েকটি পুরাত্তুতে লাঠি দিয়ে মারামারি এবং সামরিক আন্দোলনের মতো নাচ রয়েছে, যখন অন্য কয়েকটি পুরাত্তুতে ধীর এবং ছন্দবদ্ধ গতিবিধি রয়েছে। কিছু পুরাত্তুতে মজা জড়িত এবং এমন একটি কাহিনী দর্শিত করে যেখানে দীর্ঘদিন পূর্বে হারিয়ে যাওয়া স্বামী-স্ত্রীর পুনর্মিলন ঘটে।
এটি 'প্যান্ডেল' নামে পরিচিত একটি বিশেষভাবে তৈরি বর্গাকার স্থানে অনুষ্ঠিত হয়। প্যান্ডেলটি মন্দিরের সামনে বা তার প্রাঙ্গনে অবস্থিত। এটির কেন্দ্র একটি আলোকিত প্রদীপ রয়েছে এবং নয়টি স্তম্ভ দ্বারা সমর্থিত একটি ছাদ রয়েছে। গায়করা মঞ্চের কেন্দ্রীয় অবস্থান দখল করে এবং নৃত্যশিল্পীরা একটি বৃত্তাকার ছন্দে প্যান্ডেলের পরিধি বরাবর নাচ করে।
গানগুলি বেশিরভাগ মালায়ালাম ভাষার এবং নির্দিষ্ট পুরাত্তুগুলিতে এমন গান রয়েছে যেখানে তামিলের প্রচুর প্রভাব রয়েছে।
এর সাথে থাকা যন্ত্রগুলি হল এলাতালাম, চেনদা এবং চেঙ্গালাম। মাড্ডালাম হলো ভট্টকালীর আনুষঙ্গিক বাদ্যযন্ত্র।
এই নৃত্যে একমাত্র পুরুষেরাই অংশগ্রহণ করে এবং বেশান্তর দ্বারা পুরুষরা মহিলাদের প্রতিনিধিত্ব করে এবং তারা মহিলাদের শরীরের ভাষা এবং কথা বলার পদ্ধতি অনুকরণ করে।
li Photos]
মাঘমেলা

মাঘ মেলা, বা মাঘা মেলা হল একটি বার্ষিক উৎসব, যা "মাঘ" মাসে (জানুয়ারী / ফেব্রুয়ারি) নদীর তীর এবং হিন্দু মন্দিরগুলির নিকটে পবিত্র দিঘির কাছে অনুষ্ঠিত হয়। প্রায় প্রতি বারো বছর পরে, বৃহস্পতি, সূর্য এবং চন্দ্র জ্যোতিষশাস্ত্রগতভাবে একটি শুভ অবস্থানে মিলিত হয় এবং "মাঘ মেলা" সেইসময় অনুষ্ঠিত হয়। এগুলিকে বলা হয় "কুম্ভ মেলা" (এলাহাবাদে যেমন হয়)। দক্ষিণে, কুম্ভকোনামে মহামহাম দিঘির মধ্যে একটি উল্লেখযোগ্য উৎসব হয়; পূর্বে, পশ্চিমবঙ্গের সাগর দ্বীপে এবং পুরীর কোনার্কেও উৎসব হয়। ইন্দোনেশিয়ার বালিতেও হিন্দু সম্প্রদায় প্রায়শ্চিত্তের একটি রূপ হিসাবে স্নানের অনুষ্ঠানের পাশাপাশি মাঘ উৎসবটি পালন করে।
"অমাবস্যা" এবং মকর সংক্রান্তির মত কিছু নির্দিষ্ট তারিখ বিশেষ করে পবিত্র হিসাবে বিবেচিত হয়, এবং সেই সময় প্রচুর জন সমাবেশ হয়। জলে ডুব দিয়ে প্রথা পালন করা এই উৎসবটির একটি প্রধান অঙ্গ, তবে এটি শিক্ষা, সাধুদের ধর্মীয় বক্তৃতা, সন্ন্যাসীদের এবং দরিদ্রদের জন্য সম্প্রদায় ভোজ এবং বিনোদন দর্শন সহ সম্প্রদায়ের বাণিজ্য উদযাপনেরও মেলা।
ধর্মীয় ভিত্তিতে তীর্থযাত্রা জন্য একটি কারণ হল বিগত ভুলের জন্য প্রায়শ্চিত্ত (প্রায়শ্চিত্ত, আক্ষেপ) করা, পাপ থেকে শুচিশুদ্ধ হওয়া ও এই উৎসবে পবিত্র নদীতে অবগাহন হল পুনর্জন্ম চক্র থেকে মুক্তির একটি উপায়। তুলনামূলক ধর্ম ও ভারতীয় স্টাডিজ বিভাগের অধ্যাপক ডায়ান একের মতে, এই উৎসবগুলো "গুরুত্বপূর্ণ সাংস্কৃতিক মেলা"- যা মানুষকে একত্রিত করে, বাণিজ্য এবং ধর্মনিরপেক্ষ বিনোদনমূলক পরিবেশনার সাথে ধর্মীয় ভক্তির ভাগীদার সূত্রে তাদের বেঁধে রাখে।
"মহাভারতে" এবং অনেক প্রধান পুরাণে মাঘ মেলা উৎসবের উল্লেখ রয়েছে। মাঘ মেলা নদী উৎসবগুলোর একটি অঙ্গ, যেটি বিভিন্ন রাশির অবস্থানে বৃহস্পতির স্থানান্তরকে অনুসরণ করে। এই নদী উৎসব - যাকে পুষ্করম (বা পুষ্করালু) বলা হয় - বছরব্যাপী ভারতের প্রধান নদীগুলির বিভিন্ন ঘাট এবং মন্দিরগুলিতে অবর্তিত হয়ে অনুষ্ঠিত হয়। প্রতিটি নদীকেই পবিত্র নদীর দেবী হিসাবে শ্রদ্ধাজ্ঞাপন করা হয়। এর মধ্যে রয়েছে আচার স্নানের পাশাপাশি পূর্বপুরুষদের কাছে প্রার্থনা, ধর্মীয় বক্তৃতা, ভক্তিমূলক সংগীত ও গাওয়া, দাতব্য সংস্থা, সাংস্কৃতিক অনুষ্ঠান এবং মেলা।
সঙ্গম আমলের প্রাচীন তামিল নৃবিজ্ঞানেও একটি বার্ষিক স্নানের উৎসবের উল্লেখ করা হয়েছে। উদাহরণস্বরূপ, "পরিপাতাল" সংগ্রহের মধ্যে বর্তমানে বিদ্যমান নয়টি কবিতা, নদীর দেবী ভাইগাইকে নিবেদিত। এই কবিতাগুলিতে তামিলের মার্গাজি মাসের পরে, তাই মাসে (জানুয়ারি / ফেব্রুয়ারি) স্নানের উৎসবের কথার উল্লেখ আছে, এটি এমন একটি সময় যা উত্তরের মাঘ মাসের সাথে সমাপতিত হয়। এই স্নানের উৎসবগুলো আধ্যাত্মিকভাবে শুভ এবং জল ক্রীড়া, মেলা এবং সম্প্রদায়ের জমায়েতের অনুষ্ঠান হিসাবে পরিগণিত হয়।
শিখধর্মে - দিওয়ালি এবং বৈশাখীর সাথে মাঘমেলাকেও তিন উৎসব হিসেবে গুরু অমর দাস স্বীকার করেছিলেন। তিনি শিখ সম্প্রদায়কে একটি সম্প্রদায় উৎসবের (১৫৫২-১৫৭৪ খ্রিষ্টাব্দ) জন্য একত্র করেছিলেন। এটি মাঘী নামে খ্যাত। এটি এখন গুরু-গোবিন্দ সিংহের সময়ের একটি মুসলিম-শিখ যুদ্ধের (১৭০৫ খ্রিস্টাব্দ) চল্লিশ জন শহীদের স্মৃতিকে চিহ্নিত করে। মুক্তসারে সর্বাধিক বৃহত্তম মাঘী জমায়েত দেখা যায়। পাশৌরা সিংহ এবং লুই ফেনচের মতে, গুরু অমর দাস, গোয়িন্দওয়াল সাহিবকে শিখ তীর্থস্থান (তীরথ) হিসাবে তৈরি করেছিলেন। তিনি গোয়িন্দওয়ালে আনুষ্ঠানিক স্নানের জন্য "একটি বাওলি" - সোপানযুক্ত জলের দিঘি - তৈরি করেছিলেন।
মিটার প্রতি সেকেন্ড

মিটার প্রতি সেকেন্ডে হল দ্র্রুতি ( স্কেলারের রাশি ) এবং বেগ (ভেক্টর রাশি, যার দিক এবং মান রয়েছে) উভয়ের একটি এসআই লব্ধ একক । এর মান এক সেকেন্ড সময়কালে এক মিটার দূরত্ব অতিক্রমকারী বস্তুর গতির সমান।
এসআই এককে প্রতীকগুলি হল মি/সে, m· s, m s, বা , কখনও কখনও (অনানুষ্ঠানিকভাবে) হিসাবে সংক্ষিপ্ত আকারেও ব্যবহৃত হয়।
 এর সমতুল্য মানগুলি :
প্রতি সেকেন্ডে 1 ফুট = (ঠিক) 
প্রতি ঘণ্টায় 1 মাইল = (ঠিক) 
 ১ কিমি / ঘণ্টা = (ঠিক) 
"মিটার প্রতি সেকেন্ড" এককটির নাম কার্ল বেঞ্জের সম্মানে বেঞ্জ রাখার জন্য প্রস্তাব দেওয়া হয়েছে। এটি ব্যাবহারিক একক হিসাবে বেশ প্রচলিত হলেও, এটিকে বেগের এসআই একক হিসাবে প্রত্যাখ্যান করা হয়েছিল এবং এর ব্যাপকভাবে ব্যবহার বা গ্রহণযোগ্যতা নেই।
"মিটার প্রতি সেকেন্ড" চিহ্নটি ইউনিকোড কোড পয়েন্টে হল, ।
বরফ-পানি

বাংলাদেশের অন্যতম গ্রামীণ খেলা বরফ-পানি। শিশু-কিশোররাই প্রধানত এই খেলা খেলে থাকে। তবে শিশুদের পারিবারিক বড় সদস্যরাও মাঝে মাঝে এতে যোগ দিতে পারে। বরফ-পানি বা বরফ-জল এর সমকক্ষ অন্যান্য খেলার তুলনায় চোরের জন্য অধিক কঠিন।
এ খেলায় গুনে গুনে একজনকে চোর ধরা হয়, সে অন্য বন্ধুদের ধরতে চেষ্টা করে। যদি চোর কাউকে ধরতে পারে তবে সে বরফ হয়ে যায়। কিন্তু অন্য কেউ যাকে এখনো চোর ধরেনি তাকে ছুয়ে দিলে বরফ পানি হয়ে যায়। তখন সে আবার খেলতে পারবে। চোর যদি সবাইকে বরফ বানাতে পারে, তবে যে প্রথম বরফ হয়েছিলো সেই নতুন চোর হবে।
এরিখ জিমারম্যান

এরিখ ওয়াল্টার জিমারম্যান একজন সম্পদ শাস্ত্রকার, যিনি জার্মানির মেইনজে ১৮৮৮ খ্রিস্টাব্দের ৩১ জুলাই জন্মগ্রহণ করেন। তিনি ছিলেন উত্তর ক্যারোলিনা বিশ্ববিদ্যালয়ের একজন অর্থনীতিবিদ এবং পরবর্তীকালে ইউনিভার্সিটি অব টেক্সাস অ্যাট অস্টিনের অর্থনীতিবিদ।
ইন্সটিটিউশনাল স্কুল অফ ইকোনমিক্স এর জিমারম্যান তাঁর প্রকৃত বিশ্বের তত্ত্বকে "খনিজ সম্পদের কার্যকরী তত্ত্ব" বলে অভিহিত করেছেন। তাঁর অনুগামীরা তাঁর তত্ত্ব বর্ণনা করতে "resourceship (সম্পদ)" শব্দটি প্রচলন করেছিলেন। জিমারম্যানের তত্ত্ব সম্পদের প্রাপ্যতা নির্ধারণকারী বিষয়, অর্থাৎ সম্পদের মানবিক, সাংস্কৃতিক এবং প্রাকৃতিক উপাদানগুলির একটি একত্রিত মূল্যায়ন প্রস্তাব করেছিল, যা ছিল পূর্বপ্রচলিত বর্ণনামূলক আবিষ্কারগুলির বিপরীতে।
জিমারম্যান স্থিরতার ধারণা প্রত্যাখ্যান করেছিলেন। সম্পদ আমাদের জানা কোনো স্থির বস্তু নয়। প্রকৃত পক্ষে, সম্পদকে প্রয়োজনের সময় মানুষ নিজের কাজে লাগায়। তাঁর মতে, কেবলমাত্র মানুষের "মূল্যায়ন" পৃথিবীর "নিরপেক্ষ উপাদান"গুলিকে সম্পদে রূপান্তরিত করে। আজ যা সম্পদ, তা আগামীকাল নাও থাকতে পারে এবং এর বিপরীতটিও সত্য। জিমারম্যানের সংজ্ঞা অনুসারে, 'রিসোর্স' শব্দটি কোনও বস্তুকে বোঝায় না, বস্তুর মধ্যে সুপ্ত কার্যকরী ক্ষমতাকে নির্দেশ করে।
যারা বৃষ্টিতে ভিজেছিল

যারা বৃষ্টিতে ভিজেছিল জয় গোস্বামীর গল্প "যারা বৃষ্টিতে ভিজেছিল" অবলম্বনে নির্মিত একটি বাংলা চলচ্চিত্র। ২০০৭ সালে এটিি মুক্তি পায়। ছবিটি পরিচালনা করেছেন অঞ্জন দাশ এবং অভিনয় করেছেন ইন্দ্রাণী হালদার, অঞ্জনা বসু, সুদীপ মুখোপাধ্যায়, অলকানন্দ রায় এবং জয় সেনগুপ্ত।
ইন্দ্রাণী হালদারকে তার ভূমিকার জন্য মাদ্রিদ আন্তর্জাতিক চলচ্চিত্র উৎসবে (স্পেন) সেরা অভিনেত্রীর পুরস্কার দেওয়া হয়েছিল। তিনি এমন এক মহিলার চরিত্রে অভিনয় করেছেন যিনি বারবার বৈবাহিক ধর্ষণের শিকার হওয়ার পরে বৈবাহিক সম্পর্ক থেকে বেরিয়ে আসে এবং কবি/প্রেমিকার সাথে তার নিজের শর্তে জীবনযাপন শুরু করে।
রিফ প্রজাতন্ত্র (১৯২১-১৯২৬)

রিফ প্রজাতন্ত্র ( বেরবের : "Tagduda স্বীকারোক্তি Arrif", আরবি : جمهورية الريف Jumhūriyya "অর RIF" ), আনুষ্ঠানিকভাবে রিফ পরিবারগোষ্ঠীর Confederal প্রজাতন্ত্র, এছাড়াও হিসাবে নথিভুক্ত রিফ, উত্তর একটি স্বল্পস্থায়ী প্রজাতন্ত্র ছিল মরক্কো যে ১৯২১ এবং ১৯২৬. সেপ্টেম্বরে ১৯২১ সালে নির্মিত হয়েছিল, যখন মধ্যবর্তী অস্তিত্ব মানুষ এর রিফ বিদ্রোহ করেন এবং তাদের স্বাধীনতা ঘোষণা স্প্যানিশ দখল সেইসাথে থেকে মরোক্কোর সুলতান ইউসুফ।
শ্রেষ্ঠ নাট্যধর্মী টিভি ধারাবাহিক বিভাগে গোল্ডেন গ্লোব পুরস্কার

শ্রেষ্ঠ নাট্যধর্মী টিভি ধারাবাহিক বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা নাট্যধর্মী টেলিভিশন ধারাবাহিকের জন্য প্রদান করা হয়। প্রামাণ্য ধারাবাহিক ও মিনি ধারাবাহিকও এই বিভাগের জন্য উপযুক্ত। ১৯৬২ থেকে ১৯৬৮ সাল পর্যন্ত শ্রেষ্ঠ টেলিভিশন ধারাবাহিক বিভাগে গোল্ডেন গ্লোব পুরস্কার বিভাগেই সঙ্গীতধর্মী, হাস্যরসাত্মক ও নাট্যধর্মী টেলিভিশন ধারাবাহিকের পুরস্কার প্রদান করা হত। ১৯৬৯ সালের আয়োজন থেকে শ্রেষ্ঠ নাট্যধর্মী ধারাবাহিক এবং শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার এই দুটি বিভাগে পৃথক পুরস্কার প্রদান করা হচ্ছে।
"ম্যাড মেন" ও "দ্য এক্স-ফাইলস" সর্বোচ্চ তিনবার এই বিভাগে পুরস্কার লাভ করে। এই বিভাগে সাম্প্রতিকতম বিজয়ী ধারাবাহিক "সাকসেশন"।
শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার

শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা সঙ্গীতধর্মী বা হাস্যরসাত্মক টেলিভিশন ধারাবাহিকের জন্য প্রদান করা হয়। প্রামাণ্য ধারাবাহিক ও মিনি ধারাবাহিকও এই বিভাগের জন্য উপযুক্ত। ১৯৬২ থেকে ১৯৬৮ সাল পর্যন্ত শ্রেষ্ঠ টেলিভিশন ধারাবাহিক বিভাগে গোল্ডেন গ্লোব পুরস্কার বিভাগেই সঙ্গীতধর্মী, হাস্যরসাত্মক ও নাট্যধর্মী টেলিভিশন ধারাবাহিকের পুরস্কার প্রদান করা হত। ১৯৬৯ সালের আয়োজন থেকে শ্রেষ্ঠ নাট্যধর্মী টিভি ধারাবাহিক এবং শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার এই দুটি বিভাগে পৃথক পুরস্কার প্রদান করা হচ্ছে।
"অল ইন দ্য ফ্যামিলি" সর্বোচ্চ চারবার এই বিভাগে পুরস্কার লাভ করে। এই বিভাগে সাম্প্রতিকতম বিজয়ী ধারাবাহিক "ফ্লিব্যাগ"।
দ্য বাস্টার্ড অব ইস্তাম্বুল

দ্য বাস্টার্ড অফ ইস্তাম্বুল ২০০৬-এর বেস্টসেলিং তুর্কী লেখক এলিফ শফাকের উপন্যাস। এটি মূলত ইংরেজি ভাষায় রচিত এবং ভাইকিং অ্যাডাল্ট দ্বারা প্রকাশিত। ২০০৬ সালের মার্চ মাসে আবেলি বায়েন "বাবা ওয়ে পাই নামে" শিরোনাম দিয়ে বইটি তার মাতৃভাষা তুর্কি ভাষায় অনুবাদ করেছিলেন এবং এটি বেস্টসেলার হয়েছিল।
গল্পটি অস্যা কাজানসি এবং আরমানুশ তছাখমাখিয়ান চরিত্রকে কেন্দ্র করে নির্মিত হয়েছে। এটি অ্যারিজোনার টুসনে, সান ফ্রান্সিসকো, ক্যালিফোর্নিয়া এবং তুরস্কের ইস্তাম্বুলকে কেন্দ্র করে রচয়িত। উপন্যাসটিতে তাদের পরিবার এবং তারা কীভাবে ১৯১৫ সালের আর্মেনিয় গণহত্যার ঘটনাগুলির মধ্যে সংযুক্ত রয়েছে তা নিয়ে আলোচনা করে। উনিশ বছর বয়সে আরমানুশ তার আর্মেনিয় শিকড় অনুসন্ধানের জন্য গোপনে ইস্তাম্বুলে যান।
"অ্যাঞ্জেলো সেভেলি" উপন্যাসটিকে ইতালীয় ভাষায় একটি থিয়েটার নাটকে রূপান্তরিত করেছিলেন। "লা বাসদারদা দি ইস্তাম্বুল"শিরোনাম দিয়ে ফ্লোরেন্সে মঞ্চস্থ করেছিলেন। 
২০০৬ সালের জুনে, জাতীয়তাবাদী আইনজীবী কামাল কেরিনেসিজ অটোমান সাম্রাজ্যের শেষ বছরগুলিতে আর্মেনীয় গণহত্যা নিয়ে তার উপন্যাসে "তুর্কিদের অবমাননা" করার অভিযোগে এলিফ শাফাকের বিরুদ্ধে মামলা করেছিলেন। মামলাটি তুরস্কের ফৌজদারি আইনের ৩০১ অনুচ্ছেদ অনুযায়ী ইস্তাম্বুলের বেয়োআলু জেলা আদালতে উপস্থাপন করা হয়েছিল। অবমাননার নিদর্শনের অভাবে প্রসিকিউটর অভিযোগ নাকচ করে দেওয়ার পরে, এই আইনজীবী ২০০৭ সালের জুলাইয়ে উচ্চতর আদালতে উপস্থাপন করেন এবং প্রথম বারে সেখানেও তার অভিযোগটি বাতিল হয়।
শাফাক তার উপন্যাসে যে মন্তব্য করেছেন তার জন্য তিন বছর পর্যন্ত কারাদণ্ডের মুখোমুখি হয়েছিলেন। ২০০৬ সালের সেপ্টেম্বরে, ইইউ – তুরস্কের যৌথ সংসদীয় কমিটির প্রতিনিধি দলের সহ-সভাপতি জুস্ট লজেন্ডিজকের উপস্থিতিতে আদালত প্রশ্নোত্তর করে আইনগত ভিত্তির অভাবে এবং বিতর্কিত ক্ষেত্রে অপর্যাপ্ত প্রমাণের কারণে তাকে ফৌজদারি অভিযোগ থেকে খালাস দিয়েছেন।
নাহিদ কুলেনোভিক

নাহিদ কুলেনোভিক (৫ জুলাই ১৯২৯ - ৩০ জুন ১৯৬৯) একজন রাজনৈতিক প্রবাসী আশ্রয়গ্রহীতা , ক্রোয়েশীয় সংবাদপত্রে কলাম লেখক, সম্পাদক "(Hrvatska sloboda," "Hrvatska Straza)" এবং কর্মী, ক্রোয়েশিয়ান মুক্তি আন্দোলন (হপ) এর জার্মান শাখার সভাপতি । তিনি ক্রোয়েশিয়ার স্বতন্ত্র রাজ্যের একজন উচ্চ পদস্থ কর্মকর্তা দাফার কুলেনোভিকের পুত্র, এবং ক্রোয়েশিয়ান কর্মী।দাম্পত্য জীবনে তিনি বেরিস্লাভ ইউরো দেজেলিক-এর মেয়ে মারিজানাকে বিয়ে করেছিলেন। 
১৯৬৯ সালের জুনে তার মিউনিখ এপার্টমেন্টে, তাকে হত্যা করা হয়, জনশ্রুতি আছে যুগোস্লাভ গোপনীয় পুলিশ( ইউডিবিএ )এই কাজ করেছিল।
পরেশচন্দ্র ভট্টাচার্য

পরেশচন্দ্র ভট্টাচার্য ওবিই ( ১৮ সেপ্টেম্বর, ১৯০৩ - ১৩ ফেব্রুয়ারি,১৯৬৯ ) সংক্ষেপে পি সি ভট্টাচার্য, ১৯৬২ খ্রিস্টাব্দের ১ লা মার্চ থেকে ১৯৬৭ খ্রিস্টাব্দে র ৩০ শে জুন পর্যন্ত সময়ে ভারতীয় রিজার্ভ ব্যাংকের প্রথম বাঙালি এবং সপ্তম মুখ্য প্রশাসক তথা গভর্নর ছিলেন।, গভর্নরদের মধ্যে  তিনিই ইন্ডিয়ান অডিটস এবং অ্যাকাউন্টস সার্ভিসের ( আইএএন্ডএএস) সদস্য ছিলে, কিন্তু তার পূর্বসূরীদের কেউই তা ছিলেন না। । ১৯৪৬ খ্রিস্টাব্দে ব্রিটিশ সরকারের  অর্ডার অফ দি ব্রিটিশ সাম্রাজ্যের (ওবিই)সম্মানে নিযুক্ত অফিসার হন। গভর্নর পদে নিযুক্ত হওয়ার আগে তিনি অর্থ মন্ত্রণালয়ের সচিব এবং পরে স্টেট ব্যাঙ্ক অফ ইন্ডিয়ার চেয়ারম্যান হিসাবে দায়িত্ব পালন করেছিলেন।
পরেশচন্দ্র ভট্টাচার্য ব্রিটিশ ভারতের অধুনা বাংলাদেশের ময়মনসিংহে জন্ম গ্রহণ করেন। পিতা শরৎচন্দ্র ভট্টাচার্য ময়মনসিংহ শহরের জজ আদালতের ব্যবহারজীবী ছিলেন। তিনি ময়মনসিংহের জেলা স্কুল ও আনন্দমোহন কলেজের ছাত্র ছিলেন। ১৯২৮ খ্রিস্টাব্দে ঢাকা বিশ্ববিদ্যালয় থেকে গণিতে প্রথম শ্রেণীতে এম.এ পাশ করেন। কিছুদিন আনন্দমোহন কলেজের অধ্যাপক ছিলেন। পরে ভারত সরকারের অডিট ও অ্যাকাউন্টস সার্ভিসে যোগ দিয়ে গুরুত্বপূর্ণ কাজ করেন। স্বাধীনতার পর রেলওয়ে বোর্ডের ফিনান্স কমিশনার, কেন্দ্রীয় অর্থদপ্তরের অন্যতম সচিব ও অন্যান্য গুরুত্বপূর্ণ পদে ছিলেন। পূর্বতন ইম্পিরিয়াল ব্যাঙ্ক ইন্ডিয়া ১৯৫৫ খ্রিস্টাব্দে জাতীয়করণের পর নবগঠিত ভারতীয় স্টেট ব্যাঙ্কের চেয়ারম্যানপদে মুম্বইতে প্রধান কার্যালয়ে যোগ দেন এবং ব্যাংকের গ্রামীণ শাখা বিস্তারের কর্মসূচিতে নেতৃত্ব দেন।
আরবিআইয়ের গভর্নর হিসাবে তিনি ভারতে বেসরকারী ব্যাংক জাতীয়করণের তীব্র বিরোধিতা করেছিলেন, তৎকালীন উপ-প্রধানমন্ত্রী মোরারজি দেশাইকে একটি চিঠি লিখে ব্যাংকগুলি জাতীয়করণের ব্যয় সম্পর্কে সতর্ক করে উল্লেখ করেছিলেন যে এটি কাঙ্ক্ষিত নয়। তার কার্যকালে অর্থনৈতিক কারণে মুখ্য নোটের আকার ৫, ১০ এবং ১০০ এর আকার হ্রাস করা হয়েছিল। 
ভট্টাচার্যের আমলে ১৯৬৪ খ্রিস্টাব্দে ইন্ডাস্ট্রিয়াল ব্যাঙ্ক অব ইন্ডিয়া, ১৯৬৩ খ্রিস্টাব্দে এগ্রিকালচারাল রিফাইনান্স কর্পোরেশন এবং ১৯৬৪ খ্রিস্টাব্দে ইউনিট ট্রাস্ট অব ইন্ডিয়া গঠিত হয়েছিল।
পি সি ভট্টাচার্যের স্বাক্ষরিত ব্যাঙ্ক নোটের অপ্রতুলতার কারণে বর্তমান বাজারে মূল্য অনেক। আজকের দিনে তার স্বাক্ষরিত দশ টাকার কাগজের মুদ্রা ৮০০ হতে ১০০০ টাকায় বিনিময় লক্ষ্য করা গেছে।। আরবিআইয়ের গভর্নর থাকাকালীন,৫, ১০ এবং ১০০ টাকা ব্যাঙ্ক নোটের আকার ছোট করা হয়েছিল উৎপাদন ব্যয় হ্রাস করার লক্ষ্যে, আর সে  কারণেই তার স্বাক্ষরিত নোটের অপ্রতুলতা সংগ্রহকারীদের বাজারে মূল্য বৃদ্ধির কারণ।
হরিণী জীবিতা

হরিণী জীবিতা (তামিল: ஹரிணி ஜீவிதா; জন্ম: ১৬ জানুয়ারি ১৯৯৫) একজন নৃত্যশিল্পী, সাহিত্যের স্নাতক, নৃত্য পরিকল্পনাকারী এবং একজন ভারতীয় ধ্রুপদী নৃত্যশিল্পী। শ্রীদেবী নৃত্যালয়ের শ্রীমতী শীলা উন্নীকৃষ্ণনের শিষ্য, তিনি ছয় বছর বয়সে ভরতনাট্যম (ভারতনাট্যম) এর মেলাতুর স্টাইলে নাচ শুরু করেছিলেন।
সমালোচক এবং রসপণ্ডিতেরা তাঁর কাজের গভীরতা, আবেগ এবং স্বতঃস্ফূর্ততার জন্য তাঁকে প্রশংসা করেছেন। হরিণী জীবিতা এমন একজন নৃত্যশিল্পী, যিনি ২০০৯ সালে জাতীয় বালভবন থেকে বাল শ্রী উপাধিতে ভূষিত হয়েছেন। তিনি ভারতে বড় উৎসবগুলোতে নাচ প্রদর্শন করেছেন এবং বিশ্বের বহু সাংস্কৃতিক রাজধানীতেও তাঁর প্রতিভার নিদর্শন রেখেছেন।
বার্মিংহাম কেন্দ্রীয় মসজিদ

বার্মিংহাম সেন্ট্রাল মসজিদ ইংল্যান্ডের বার্মিংহামের হাইগেট এলাকার একটি মসজিদ। এটি বার্মিংহাম মসজিদ ট্রাস্ট কর্তৃক পরিচালিত হয়। সংস্থাটি বার্মিংহাম কেন্দ্রীয় মসজিদটিকে দেওবন্দি হিসেবে শ্রেণিবিভাগ করে। মহিলাসহ মসজিদটির ধারণক্ষমতা ৪,৫০০। মসজিদটিতে একটি শরিয়াহ কাউন্সিল রয়েছে যা ২০১৬ সালে বিবাহ বিচ্ছেদের জন্য ৪০০ টি অনুরোধ পরিচালনা করেছে।
মসজিদটিতে ২১ টি তালিকাভুক্ত তহবিল রয়েছে। এর চেয়ারম্যান হলেন মুহাম্মদ আফজাল এবং ভাইস চেয়ারম্যান হলেন মোহাম্মদ সরোয়ার।
১৯৮১ সালে মিনারের শীর্ষে একটি সোনার গম্বুজ যুক্ত করা হয়। ১৯৮৬ সালে মসজিদে সীমাবদ্ধতার মধ্যে প্রার্থনা করার জন্য অনুমতি চাইলে অনুমতি দেওয়া হয়। ১৯৮৮ ও ১৯৯০ সালের মধ্যে, আল-হিজরাহ স্কুল স্মল হিথের মিডল্যান্ড হাউজে স্থানান্তরিত হওয়ার আগে মসজিদের ভিতরে তিনটি ভাড়া নেওয়া কক্ষে শিশুদের পড়াশোনা করিয়েছিল।
২০০৬ সালে ওয়েস্ট মিডল্যান্ডস ফায়ার সার্ভিস মসজিদ ভবনের একটি অফিসের আগুন নিভায়। এটি খুব বেশি ছড়িয়ে না পড়লেও ইলেকট্রনিক্সের ব্যাপক ক্ষতি হয় এবং কাগজপত্র ধ্বংস হয়ে যায়।
২০১১ সালের ডিসেম্বর মাসে ফেসবুকে একজন লোক মসজিদে বোমা হামলার হুমকি দিলে তাকে গ্রেফতার করা হয়।
২০১৭ সালের এপ্রিল মাসে ইংলিশ ডিফেন্স লিগের (ইডিএল) প্রতিবাদের পর, বার্মিংহাম কেন্দ্রীয় মসজিদ সেই বিক্ষোভগুলো মোকাবিলার এবং আস্থাযোগ্য সংলাপ প্রচারের লক্ষ্যে একটি চা পার্টি করে।
লখনউ পূর্ব বিধানসভা কেন্দ্র

লখনউ পূর্ব ভারতের উত্তর প্রদেশের লখনউ জেলার একটি নির্বাচনী এলাকা। এটি লখনউ শহরের পূর্ব অংশ নিয়ে গঠিত। ২০১৭ সালের ইউপি বিধানসভা ভোটে এই কেন্দ্রে ভিভিপ্যাটসহ ইভিএমের সুবিধা ছিল।
লখনউ লোকসভা কেন্দ্র-এর পাঁচটি বিধানসভা কেন্দ্রের মধ্যে লখনউ পূর্ব একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭৩ নম্বর।
বর্তমানে এই আসনটির বিধায়ক হলেন ভারতীয় জনতা পার্টির প্রার্থী আশুতোষ টন্ডন, যিনি ২০১৭ উত্তর প্রদেশ বিধানসভা নির্বাচনে ভারতীয় জাতীয় কংগ্রেসের প্রার্থী অনুরাগ ভাদুরিয়াকে ৭৯,২৩০টি ভোটের ব্যবধানে পরাজিত করেন।
ফোজিয়া বোরা

ড. ফোজিয়া বোরা ইউনিভার্সিটি অব লিডস- এর ভাষা, সমাজ ও সংস্কৃতি, প্রাচ্যের ইতিহাস ও ইসলামিক ইতিহাসের প্রভাষক। তাঁর গবেষণা এবং শিক্ষার বিষয়টি মূলত আরবী ইতিহাস এবং ইতিহাসবিদ সম্পর্কিত, বিশেষত ষষ্ঠ থেকে নবম হিজরী(খ্রিঃ দ্বাদশ থেকে পঞ্চদশ শতাব্দী) ইসলামের ইতিহাস ও ইতিহাসবিদ সম্পর্কিত। 
২০১৫ সালে তার লেখা নিবন্ধ "দিদ সালাহ আল-দীন ডেস্ট্রয় ফাতিমিডস’ বই "জার্নাল অফ দ্য রয়্যাল এশিয়াটিক সোসাইটিতে" প্রকাশিত একটি " হিস্টোরিওগ্রাফিক্যাল ইনকোয়েরি " রয়্যাল এশিয়াটিক সোসাইটির স্টান্টন পুরস্কার জিতেছে, ২০১৯ সালে তার লেখা "মধ্যযুগীয় ইসলামিক শাষন আমলের ইতিহাস" , "ইবনে-আল-ফুরতের রচিত তারেক আল-দুওয়াল ওয়া-ল-মুলিক" ( "রাজবংশ ও রাজাদের ইতিহাস" ) এর একটি গবেষণা , 'সত্যিকারের চিত্তাকর্ষণের এক টুকরো' হিসাবে এর প্রথম পর্যালোচক দ্বারা চিহ্নিত করা হয়েছিল। বোরাকে উদ্ধৃত করে বিবিসি ইসলামের নবী মুহাম্মদের স্ত্রী খাদিজা বিনতে খুওয়াইলিদের জীবনী প্রকাশ করে। 
বোরার প্রকাশনাগুলির মধ্যে রয়েছে:
লাল কোরাল কুকরি

কোরাল কুকরি বা লাল কোরাল কুকরি (বৈজ্ঞানিক নাম: "Oligodon kheriensis") হলো কুকরি ("অলিগোডন") গণভুক্ত এক ধরনের সাপ। ১৯৩৬ সালে উত্তর প্রদেশের খেরি বিভাগের উত্তরাঞ্চল থেকে এটি আবিষ্কৃত হয়।
২০১৪ ও ২০১৫ সালে উত্তরাখণ্ডের নৈনিতাল জেলা থেকে মৃত অবস্থায় লাল কোরাল কুকরি সাপ উদ্ধার করা হয়৷ এছাড়া ২০১২ সালের জুলাই মাসে উত্তর প্রদেশের বাহরাইচ জেলার কতরনিয়াঘাট বন্যপ্রাণ অভয়ারণ্যে এই ধরনের সাপ পাওয়া যায়। সাম্প্রতিককালের মধ্যে ২০১৮ সালে সোনারিপুর রেঞ্জের দুধ্ব ব্যাঘ্র সংরক্ষিত এলাকা থেকে এই সাপ পাওয়া যায়। এরপর ২০১৯ সালের জুন মাসে দুধ্ব ব্যাঘ্র সংরক্ষিত এলাকার ফিল্ড পরিচালক উত্তর খেরি বিভাগের মাঝগাই রেঞ্জে এগুলো আবার আবিষ্কার করেন। ২০২০ সালের আগস্ট মাসে নৈনিতাল জেলার একটি বাড়ি থেকে লাল কোরাল কুকরি সাপ উদ্ধার করা হয়।
২০২১ সালের মাঝামাঝির দিকে এটি বাংলাদেশের পঞ্চগড় উপজেলায় সর্বপ্রথম পাওয়া যায়
কোরাল কুকরি সাপের দেহ উজ্জ্বল লাল বর্ণের থেকে প্রবাল লাল (কোরাল রেড) বর্ণের হয়ে থাকে। এদের বিষ খীন প্রকৃতির।
দুইটিমাত্র নমুনা থেকে লাল কোরাল কুকরি সাপের প্রজাতি বর্ণনা করা হয়। এর মধ্যে প্রথমটি পাওয়া যায় ভারতের উত্তর প্রদেশের খেরি বিভাগে। অপরটি পাওয়া যায় নেপালের পশ্চিমাঞ্চলের মহেন্দ্রনগরে। ২০০২ সালে চিতবন জাতীয় উদ্যানের আশেপাশের এলাকা থেকে একটি সাপ পাওয়া যায়। ২০২১ সালের ৭ ফেব্রুয়ারি বাংলাদেশের উত্তরাঞ্চলের পঞ্চগড় জেলার বোদা উপজেলার ঝলইশালশিরী ইউনিয়নের কালিয়াগঞ্জ বাজার এলাকা থেকে প্রথমবার এই প্রজাতির সাপ উদ্ধার করা হয়।২০২৫ সালের ১৯ ফেব্রুয়ারি ঝলই শালসিরি থেকে আবারও উদ্ধার হয় একটি রেড কোরাল কুকরি।এছাড়া আরও ৪-৫ বার পঞ্চগড়ের এর বিভিন্ন জায়গায় এবং ঠাকুরগাঁও এ পাওয়া যায়।
কোরাল কুকরি সাপের বিষয়ে এখন পর্যন্ত খুব কমই জানা গেছে। ধারণা করা হয়, এরা নিশাচর এবং অধিকাংশ সময় মাটির নিচে কাটায়। এদের দেহজ আঁইশ দ্বারা এরা মাটি খুঁড়তে পারে বলে মনে করা হয়। এরা খুব সম্ভবত কেঁচো ও লার্ভা খেয়ে জীবন ধারণ করে।
বন্যপ্রাণ সংরক্ষণ আইন, ১৯৭২-এর চতুর্থ তফসিল অনুযায়ী ভারতে লাল কোরাল কুকরি সাপ সংরক্ষিত প্রজাতি হিসেবে বর্ণিত।
মার্ক আর. শোঅল্টার

মার্ক রবার্ট শোঅল্টার (ইংরেজি: Mark Robert Showalter; জন্ম: ৫ ডিসেম্বর, ১৯৫৭) হলেন সেটি ইনস্টিটিউটের একজন সিনিয়র রিসার্চ সায়েন্টিস্ট। তিনি ছয়টি প্রাকৃতিক উপগ্রহ ও তিনটি গ্রহীয় বলয় আবিষ্কার করেছিলেন। তিনি নাসার প্ল্যানেটারি ডেটা সিস্টেম রিংস নোডের প্রধান অনুসন্ধায়ী, শনিতে ক্যাসিনি-হাইগেন্স অভিযানের সহ-অনুসন্ধায়ী এবং প্লুটোয় নিউ হোরাইজনস অভিযানের কাজকর্মের সঙ্গে ঘনিষ্ঠভাবে জড়িত।
শোঅল্টার জন্মগ্রহণ করেছিলেন পেনসিলভানিয়ার অ্যাবিংটনে। শৈশবে তিনি বিজ্ঞান-ভিত্তিক খেলনা নিয়ে খেলতে ভালোবাসতেন। কৈশোরে বিদ্যালয়ে পাঠগ্রহণকালে একটি দূরবীন কেনার অর্থ জোগাড় করতে তিনি লনে ঘাস ছাঁটার কাজ করেছিলেন। ১৯৭৯ সালে ওবারলিন কলেজ তিনি পদার্থবিদ্যা ও গণিতে বি.এ. ডিগ্রি অর্জন করেন। স্নাতক স্তরের পড়াশোনা শেষ হলে প্রথম দিকে তিনি জ্যোতির্বিজ্ঞানকে পেশা হিসেবে গ্রহণের ব্যাপারে সিদ্ধান্ত নিতে পারেননি। কিন্তু ভয়েজার ২ বৃহস্পতির যে আলোকচিত্রগুলি পৃথিবীতে প্রেরণ করে সেগুলি দেখে তিনি সেই ব্যাপারে মনস্থির করে ফেলেন।
১৯৮২ সালে কর্নেল বিশ্ববিদ্যালয় থেকে তিনি জ্যোতির্বিজ্ঞানে এমএস ডিগ্রি অর্জন করেন। পরে ১৯৮৫ সালে কর্নেল থেকেই পিএইচডি করেন। তাঁর গবেষণাপত্রটি ছিল বৃহস্পতির বলয়-সংক্রান্ত। এই গবেষণাপত্রেই তিনি তাঁর দ্বারা বৃহস্পতির গসামার বলয়টি আবিষ্কারের কথা বলেন।
১৯৯০ সালে দশ বছরের পুরনো ভয়েজার তথ্যাবলি ব্যবহার করে শোঅল্টয়ার শনির অষ্টাদশ তথা সর্ব-অভ্যন্তরীণ প্রাকৃতিক উপগ্রহ প্যান আবিষ্কার করেন। উপগ্রহটি অভ্যন্তরভাগে শনিকে প্রদক্ষিণ করে এবং রাখালিয়া উপগ্রহের কাজ করে শনির বলয়ের এনকে ফাঁকটিকে খুলে রাখে।
২০০৩ সালে শোঅল্টার ও জ্যাক জে. লিসায়ার হাবস স্পেস টেলিস্কোপ থেকে গৃহীত আলোকচিত্র থেকে ইউরেনাসের দু’টি নতুন উপগ্রহ (ম্যাব ও কিউপিড) আবিষ্কার করেন। ২০০৬ সালে তাঁরা একই তথ্যউৎস থেকে সেই গ্রহেরই দু’টি অত্যন্ত অস্পষ্ট বলয়ের (মিউ ও নিউ বলয়) আবিষ্কারের কথা ঘোষণা করেন।
১৯৯৪ সালের জুলাই মাসে শ্যুমেকার-লেভি ৯ ধূমকেতুর সঙ্গে বৃহস্পতির সংঘর্ষের সময় বৃহস্পতির বলয়ে যে কুণ্ডলায়িত উল্লম্ব কুঞ্চন সৃষ্টি হয়েছিল, ২০১০ সালে শোঅল্টারই তা আবিষ্কার করেন। ১৯৯০ সালের গোড়ার দিকে একটি অজ্ঞাত সংঘর্ষের সঙ্গে সঙ্গতিপূর্ণ একগুচ্ছ ক্ষুদ্রতর কুঞ্চনের সৃষ্টি হয়। শোঅল্টার ও তাঁর সহ-গবেষকেরা শনির ডি বলয়ে অনুরূপ কুণ্ডলায়িত নকশা আবিষ্কার করেন।
প্লুটোর নিকটবর্তী অঞ্চলে নিউ হোরাইজনস মহাকাশযানটি কী ধরনের সমস্যার সম্মুখীন হতে পারে তা নির্ধারণ করার ব্যাপারে শোঅল্টার নিউ হোরাইজনস দলের সহায়তা করেন। ২০১১ সালে হাবল স্পেস টেলিস্কোপ ব্যবহার করে প্লুটোর একটি অস্পষ্ট ধূলির বলয় অনুসন্ধান করতে গিয়ে তিনি প্লুটোর চতুর্থ উপগ্রহ কারবারোস আবিষ্কার করেন। ২০১২ সালের জুলাই মাসে নিউ হোরাইজনস দলের সঙ্গে কাজ করতে গিয়েই শোঅল্টার প্লুটোর পঞ্চম উপগ্রহ স্টিক্স আবিষ্কার করেন।
২০১৩ সালের ১৫ জুলাই শোঅল্টারের নেতৃত্বে জ্যোতির্বিজ্ঞানীদের একটি দল ২০০৪ থেকে ২০০৯ সালের মধ্যে হাবল স্পেস টেলিস্কোপ কর্তৃক গৃহীত আলোকচিত্রগুলি থেকে নেপচুনের ইতিপূর্বে অজ্ঞাত চতুর্দশ উপগ্রহটি আবিষ্কার করেন। পরবর্তীকালে এটির নামকরণ করা হয় হিপোক্যাম্প। অনুমান করা হয়, এটির ব্যাস ৩৪.৮ কিলোমিটার।
শোঅল্টার একজন উৎসুক স্কুবা ডাইভার ও আলোকচিত্রশিল্পী। তিনি ফ্র্যাংক ইয়েলিনকে বিবাহ করেন। তাঁরা ক্যালিফোর্নিয়ায় বাস করেন।
মঙ্গল-অতিক্রমণকারী গ্রহাণু ১৮৪৯৯ শোঅল্টার তাঁর নামে নামাঙ্কিত।
লখনউ পশ্চিম বিধানসভা কেন্দ্র

লখনউ পশ্চিম ভারতের উত্তর প্রদেশের লখনউ জেলার একটি নির্বাচনী এলাকা। এটি লখনউ শহরের পশ্চিম অংশ নিয়ে গঠিত। ২০১৭ সালের ইউপি বিধানসভা ভোটে এই কেন্দ্রে ভিভিপ্যাটসহ ইভিএমের সুবিধা ছিল।
লখনউ পশ্চিম, লখনউ লোকসভা কেন্দ্র-এর পাঁচটি বিধানসভার একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭১ নম্বর।
বর্তমানে এই আসনটির বিধায়ক হলেন ভারতীয় জনতা পার্টির সুরেশ কুমার শ্রীবাস্তব, যিনি ২০১৭ উত্তর প্রদেশ বিধানসভা নির্বাচনে সমাজবাদী পার্টির প্রার্থী মোহাম্মদ রেহানকে ১৩,০৭২টি ভোটের ব্যবধানে পরাজিত করেন।
শক (জনগোষ্ঠী)

শক বা শকরাজ (প্রাচীন ফার্সি:Sakā; Brahmi: , "Śaka"; , "Śaka", "Śāka"; , "Sákai"; ; ,  "*Sək",  "Sāi"; মিশরীয়: ,
) ছিল একটি যাযাবর ইরানি জনগোষ্ঠী যারা ঐতিহাসিকভাবে উত্তর ও পূর্ব ইউরেশীয় সমতলভূমিতে ও তারিম সমতটের তৃণভূমিতে বসবাস করতো।
নিকট সম্পর্কিত হলেও, শকরা ছিল পন্টিক সমভূমি ও আরাল সাগর এলাকার মাসাগেটির স্কিথীয় জনগোষ্ঠী থেকে আলাদা, যদিও তারা বিস্তৃত স্কিথীয় সংস্কৃতির একটা অংশ জুড়ে ছিল। স্কিথীয়দের মত, শকরা মূলত আন্ড্রোনোভো সংস্কৃতি থেকে উৎপত্তিলাভ করেছিল। তাদের ভাষাও স্কিথীয় সংস্কৃতিতে নিজস্ব স্থান দখল করেছিল। শকদের উল্লেখযোগ্য প্রত্নতাত্ত্বিক অবশেষের অন্যতম হল আরঝান, টুন্নুগ, পাযিরিক সমাধিস্থল, the ইসসিক সমাধিস্থল, শক শেষকৃত্য মন্দির, the তাস্মোলা শৈল এবং সম্ভবত টিলিয়া টিপ।
খ্রিস্টপূর্ব দ্বিতীয় শতকে, বহু শক চীনা ইউয়েঝি সম্প্রদায়ের দ্বারা সমভূমি থেকে সোডগিয়া ও ব্যাক্ট্রিয়াতে বিতাড়িত হয়ে ভারতীয় উপমহাদেশের উত্তর-পশ্চিমাঞ্চলে চলে আসে, যেখানে তারা ইন্দো-স্কিথীয় জনগোষ্ঠী নামে পরিচিত ছিল। অবশিষ্ট শকেরা পারথিয়ান সাম্রাজ্য অবরোধ করে ঘটনাক্রমে সিস্তানে স্থায়ী হয়ে যায়, যেখানে অন্যরা চীনের ইউনানে দিয়ান রাজ্যে অভিপ্রয়াণ করেন। তারিম সমতট ও উত্তর-পশ্চিম চীনের তাক্লামাকান মরুভূমিতে, তারা খোতান রাজ্য, ইয়ারকান্দ, কাশগার ও অন্যান্য স্থানে স্থায়ী হয়, যারা চীনের হান ও ট্যাং রাজবংশের মত বৃহৎ শক্তিগুলোর অনুগামী প্রজা ছিল।
ক্রিপার মুরগি

ক্রিপার মুরগি একটি বিশেষ ধরনের মুরগি, যাদের খাটো পা থাকে এবং এর ফলে শরীর মাটির মাত্র কয়েক সেন্টিমিটার উপরে অবস্থান করে। কোনো কোনো ক্ষেত্রে মুরগির পা এতই ছোট হয় যে তার শরীর মাটির সংস্পর্শে থাকে। লিথাল জিনের প্রভাবে এমন মুরগির জন্ম হয়। লিথাল জিন প্রকট কিংবা প্রচ্ছন্ন অবস্থায় থেকে ভ্রূণ অবস্থায় জীবের মৃত্যু কিংবা আঙ্গিক বৈকল্য এর জন্য দায়ী। লিথাল জিনের প্রভাবে ফিনোটাইপিক অনুপাত ৩ঃ১ এর পরিবর্তে ২ঃ১ দেখা যায়। এর ফলে জন্ম নেয় শারীরিকভাবে বিকৃত ক্রিপার মুরগি।
লম্বা পা বিশিষ্ট দুইটি মোরগ ও মুরগির শারীরিক মিলন (ক্রস) ঘটালে নতুন যে জীব উৎপন্ন হবে সেটি লম্বা পা বিশিষ্ট হয়। এক্ষেত্রে কোনো খাটো পায়ের মুরগি জন্মায় না। কিন্তু একটি মোরগ/মুরগির পা যদি খাটো হয় তাহলে এর ফলে যে মুরগি জন্ম নেয় সেটির পা ৫০% ক্ষেত্রে খাটো হওয়ার সম্ভাবনা থাকে। ২৫% লম্বা হওয়ার সম্ভাবনা থাকে আর ২৫% লিথাল হওয়ার সম্ভাবনা থাকে। যদি লিথাল কম্বিনেশন হয়ে যায় তাহলে সেই মুরগি ভ্রূণীয় অবস্থায় মারা যায়। 
মুরগির লম্বা (স্বাভাবিক) পায়ের জন্য দায়ী প্রকট জিন Y এবং খাটো পায়ের জন্য দায়ী প্রচ্ছন্ন জিন যদি y হয় (এখানে, Y ও y ধরে নেওয়া হয়েছে) তাহলে মেন্ডেলের সূত্র অনুযায়ী লম্বা পায়ের মুরগির জিনোটাইপ হবে YY এবং খাটো ইঁদুরের জিনোটাইপ হবে yy। কিন্তু প্রকৃতিতে যে স্বাভাবিক লম্বা পা বিশিষ্ট মুরগি দেখা যায় তাদের কারোরই জিনোটাইপ YY বা হোমোজাইগাস (বিশুদ্ধ) নয়৷ কারণ সেই Y জিন হোমোজাইগাস অবস্থায় লিথাল জিন হিসেবে ক্রিয়া করে ভ্রূণ অবস্থায় মুরগির মৃত্যু ঘটায়। এরপরে যে সব মুরগি বেঁচে থাকে তাদের ৫০% এরই খাটো পা হওয়ার সম্ভাবনা থাকে। যার দরুন ক্রিপার মুরগির জন্ম হয়। 
The Creeper Gene Explained
অসুর

অসুর () হল একটি নির্দিষ্ট শ্রেণীর জীব বা শক্তিকামী গোত্র যা হিন্দুধর্মের কল্যাণকামী সত্ত্বা দেবের (সুর নামেও পরিচিত) সঙ্গে অধিক সম্পর্কযুক্ত। পরিভাষাটিক ভাষাগতভাবে ইন্দো-ইরানীয় ও প্রাক-জরাথুস্ট্রবাদী যুগের অহুরের সঙ্গে সম্পর্কিত বলে ধারণা করা হয়।
অসুরেরা সবসময় দেবদের সঙ্গে যুদ্ধ করে থাকে। ভারতীয় পাণ্ডুলিপিতে অসুরদেরকে শক্তিশালী অতিমানব অর্ধদেবতা হিসেবে বর্ণনা করা হয়েছে, যাদের ভালো কিংবা খারাপ গুণাবলি থাকে। ভালো অসুরদের বলা হয় "আদিত্য" আর তারা বরুণের দ্বারা পরিচালিত হয়, অপরদিকে অকল্যাণকামী অসুরদের বলা হয় "দানব" এবং তারা বৃত্রের দ্বারা পরিচালিত হয়।
বৈদিক পাণ্ডুলিপির প্রাচীনতম অংশগুলোতে অগ্নি, ইন্দ্র ও অন্যান্য দেবতাদেরকেও অসুর বলে ডাকা হয়েছে, কারণ তারা নির্দিষ্ট কিছু ক্ষেত্র, জ্ঞান বা ক্ষমতার "অধিপতি"। পরবর্তী বৈদিক ও বৈদিক-পরবর্তী লেখনীসমূহে, কল্যাণকামী দেবতাদের "দেব" বলা হয়েছে, যেখানে অকল্যাণকামী অসুরেরা উক্ত দেবদের বিরুদ্ধে প্রতিযোগিতা করে, যাদেরকে "দেবতাদের শত্রু" হিসেবে বিবেচনা করা হয়।
দেব, যক্ষ (প্রাকৃতিক আত্মা) ও রাক্ষসদের (ভূত, দৈত্য) পাশাপাশি অসুররা হল ভারতীয় পৌরাণিকতার অংশ। হিন্দুধর্মে বহু মহাজাগতিক তত্ত্বে অসুরদেরকে তুলে ধরা হয়।
ঘুমর

ঘুমর রাজস্থানের ঐতিহ্যবাহী একটি লোকনৃত্য । ভিল উপজাতিই সর্বপ্রথম দেবী সরস্বতীর পূজা করার জন্য এটি পরিবেশন করেছিল যা পরে অন্যান্য রাজস্থানি সম্প্রদায় গ্রহণ করে। নাচটি প্রধানত অবগুণ্ঠনাবৃত মহিলারা পরিবেশন করে যারা "ঘাঘরা" নামক একধরনের পোশাক পরিধান করে। ২০১৩ সালে এটি বিশ্বের শীর্ষ দশটি স্থানীয় নৃত্যের তালিকায় চতুর্থ স্থানে ছিল। নাচটিতে সাধারণত বিস্তৃত বৃত্তের ভিতরে এবং বাইরে যাওয়ার সময় নাচিয়েরা পিরুয়েট করে থাকে। পিরুয়েট হল নাচের সময় একপায়ে বা এক পায়ের আঙ্গুলে ভর দিয়ে ঘুরপাক খাওয়া। "ঘুমনা" শব্দটি "নৃত্যশিল্পীদের ঘূর্ণায়মান" গতিবিধিকে বর্ণিত করে এবং এটি "ঘুমর" শব্দের ভিত্তি। 
ঐতিহ্যবাহী রীতিনীতি অনুসারে, নববধূকে তার নতুন বৈবাহিক বাড়িতে স্বাগত জানানো হলে সে ঘুমর নৃত্য পরিবেশন করবে বলে আশা করা হয়। প্রায়শই বিশেষ অনুষ্ঠানে যেমন বিবাহ, উৎসব এবং ধর্মীয় অনুষ্ঠানে এই নাচ পরিবেশিত হয়, যেগুলি কখনও কখনও কয়েক ঘণ্টা পর্যন্ত স্থায়ী হয়।
ঘুমর লোকনৃত্য সংরক্ষণ ও প্রচারের জন্য ১৯৮৬ সালে সন্তরামপুরের মহারাণী রাজমাতা গোবর্ধন কুমারী 'গঙ্গৌড় ঘুমর নৃত্য একাডেমি' প্রতিষ্ঠা করেছিলেন। শিল্পকলায় তার অবদানসমূহের জন্য ২০০৭ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করেছিল। 
ঘুমর ভিল উপজাতির একটি ঐতিহ্যবাহী লোকনৃত্য যেটি সরস্বতী দেবীকে পূজা করার জন্য পরিবেশিত হয়েছিল এবং পরে তা অন্যান্য রাজস্থানি সম্প্রদায়গুলো গ্রহণ করেছিল। রাজপুত রাজাদের রাজত্বকালে ভারতের রাজস্থান রাজ্যে এই নাচ জনপ্রিয় হয়ে ওঠে এবং সাধারণত মহিলারা তাদের সমাবেশে এই অনুষ্ঠান করে। তারা মাথায় ঘুঙ্ঘট (ঘোমটা) দিয়ে মুখ ঢেকে ঘুমর নাচ পরিবেশন করেন।
গরাদি

গরাদি পুদুচেরির একটি জনপ্রিয় লোকনৃত্য।
এই নাচের একটি পৌরাণিক পটভূমি রয়েছে এবং পুদুচেরির অঞ্চলে প্রায় সকল উৎসবেই এর আয়োজন করা হয়ে থাকে যা সাধারণত পাঁচ থেকে আট ঘণ্টা পর্যন্ত স্থায়ী হয়।
গারুডি গোম্বে

গারুডি গোম্বে ভারতের কর্ণাটক রাজ্যে প্রচলিত একটি লোকনৃত্য । নৃত্যশিল্পীরা বাঁশের কাঠি দিয়ে তৈরি বড় আকারের পুতুলের কাঠামোতে নিজেকে সাজায়। কন্নড় ভাষায় গারুডি-গোম্বে শব্দটির অর্থ "যাদুর পুতুল" বা "ঐন্দ্রজালিক পুতুল" । এই নৃত্যটি সেখানকার প্রধান উৎসবগুলোতে এবং মহীশূর দশহরা উৎসবে অনুষ্ঠিত মিছিলের মধ্যেও পরিবেশিত হয়। এই নৃত্যটি কর্ণাটকের উপকূলীয় জেলাগুলোতে "টট্টিরায়া" নামেও পরিচিত। "টট্টিরায়া" শব্দের অর্থ "বাঁশের লাঠি দিয়ে তৈরি পুতুল বহনকারী একজন ব্যক্তি"।
একটি কিংবদন্তি অনুসারে, এই নাচ হিন্দু মহাকাব্য মহাভারত যুগেও পরিবেশিত হত। হিন্দু ভগবান কৃষ্ণের স্ত্রী সত্যভামা স্বামীর উপর রাগান্বিত হলে, তিনি গারুডি গোম্বের পুতুল পরে তার ক্রোধ প্রশমিত করেছিলেন।
কাঠের ঝুড়িতে কাগজের মণ্ড প্রয়োগ করে পুতুলের মুখের অবয়ব তৈরি করা হয়। তারপর উপযুক্ত নকশা এবং রঙ ব্যবহার করে মুখটি তৈরি হয়। প্রতিটি মুখ একটি কাঠের কাঠামো দ্বারা আটকানো থাকে। পুতুলগুলির উচ্চতা ১০ থেকে ১২ ফুট পর্যন্ত হতে পারে এবং কাঠামো সহ মোট ওজন ৪০ কেজির বেশি হতে পারে। একজন ব্যক্তি নিজেকে নীচে থেকে এই কাঠামোতে প্রবেশ করে এবং তার কাঁধে এই বিশাল কাঠামোটি বহন করে নাচটি সম্পাদন করে
বহনযোগ্য পুতুলগুলো ওজনে ভারী হওয়ার কারণে বেশিরভাগ অভিনয়শিল্পীই পুরুষ। নাচ পরিবেশন প্রায় আট ঘণ্টা পর্যন্ত চলতে পারে অর্থ্যাৎ অভিনয়কারীদের দীর্ঘসময় ধরে এসব ভারী পুতুল বহন করতে হয়। যদিও নাচ পরিবেশনের পিছনে মূল ধারণাটি হলো একটি মজাদার পরিবেশ তৈরি করা, তবুও সেগুলি মন্দ আত্মাদের মুক্তির মাধ্যম হিসাবে ব্যবহৃত হয়।
ব্রিস্টল জামে মসজিদ

ব্রিস্টল জামে মসজিদ ব্রিস্টলের টোটারডাউন এলাকার একটি মসজিদ। এটি ব্রিস্টলের প্রথম মসজিদ এবং বর্তমানে ইংল্যান্ডের দক্ষিণ-পশ্চিমের বৃহত্তম মসজিদ। এই ভবনটি পূর্বে একটি অব্যবহৃত গির্জা ছিল যা ১৯৬৪ সালে ক্রয় করে মসজিদে রূপান্তর করা হয়। তখন থেকেই মসজিদটি একটি গম্বুজ ও মিনার দ্বারা সজ্জিত।
ব্রিস্টল জামে মসজিদটি মূলত সেন্ট ক্যাথরিনস গির্জা নামে পরিচিত একটি অ্যাংলিকান মিশন রুম ছিল যা ১৮৮৯ সালে নির্মিত হয় এবং ১৯৬৪ সালে বন্ধ হয়ে যায়। ১৯৬৮ সালে ব্রিস্টল মুসলিম অ্যাসোসিয়েশন এই অব্যবহৃত চার্চটি রূপান্তর করার জন্য প্যারিশ কাউন্সিলের কাছ থেকে ক্রয় করে। ১৯৮০ সালে কাঠামোটিতে গম্বুজ ও মিনার যুক্ত করা হয়। এটি ব্রিস্টলের প্রথম মসজিদ এবং বর্তমানে দক্ষিণ-পশ্চিম ইংল্যান্ডের বৃহত্তম মসজিদ।
মসজিদটিতে একটি গম্বুজ ও একটি মিনার রয়েছে। মহিলা ও পুরুষ উভয়েরই এই মসজিদে নামাজ পড়ার অনুমতি রয়েছে। এর একটি প্রধান কক্ষ (ধারণক্ষমতা ৭০০) এবং মহিলাদের জন্য একটি আলাদা প্রার্থনা কক্ষ (ধারণক্ষমতা ১৪০) রয়েছে। এই ভবনে শিশুদের জন্য শ্রেণিকক্ষ এবং ধর্মীয় উদ্‌যাপন ও অন্যান্য সভার জন্য একটি ইভেন্ট কক্ষ রয়েছে। প্রধান কক্ষটিতে একটি কাঠের সিরীয় মিম্বর রয়েছে। মসজিদটি ইসলামের সমস্ত সম্প্রদায় ও ব্রিস্টলের অমুসলিম সম্প্রদায়ের জন্য উন্মুক্ত। ব্রিস্টল জামে মসজিদটি নিবন্ধিত এবং ২০০৯ সালে প্রতিষ্ঠিত, শহরের মসজিদগুলোর বহু-সম্প্রদায়ভুক্ত সংগঠন ব্রিস্টল মসজিদ কাউন্সিলের (সিবিএম) সদস্য।
ইস্টন জামে মসজিদ

ইস্টন জামে মসজিদ ইংল্যান্ডের ব্রিস্টলের ইস্টন এলাকার একটি মসজিদ। এটিতে আকর্ষণীয় ও অনন্য স্বচ্ছ গম্বুজ রয়েছে।
ইস্টন জামে মসজিদটি ১৮৫৫ সালে সেন্ট মার্কস রোড ন্যাশনাল স্কুল হিসেবে প্রতিষ্ঠিত হয়। এই স্কুলটি ১৯৮৩ সালে মসজিদে রূপান্তরিত হয়। ২০১৭ সালে, মসজিদটি একটি স্বচ্ছ গম্বুজ দিয়ে সজ্জিত ও প্রসারিত করা হয় যা রাতে সবুজ আলোয় আলোকিত থাকে।
মসজিদটিতে একটি গম্বুজ রয়েছে। নারী ও পুরুষ উভয়েরই নামাজ পড়ার অনুমতি রয়েছে এবং এর ধারণক্ষমতা ৬০০ (৪০০ পুরুষ; ২০০ নারী)। ইস্টন জামে মসজিদটি নিবন্ধিত এবং ২০০৯ সালে প্রতিষ্ঠিত, শহরের মসজিদগুলোর বহু-সম্প্রদায়ভুক্ত সংস্থা কাউন্সিল অফ ব্রিস্টল মসজিদ (সিবিএম) এর সদস্য। এই সংস্থাটি মিশ্র সম্প্রদায়ভুক্ত হলেও পাকিস্তানি সংখ্যাগরিষ্ঠতা রয়েছে।
ডোমনী

ডোমনী ভারতের পশ্চিমবঙ্গে পরিবেশিত একটি নৃত্য।
এই নাচের রূপটি মূলত নাটক অবলম্বনে পরিবেশন করা হয়ে থাকে। স্বামী, স্ত্রী, মা, লোভী মহাজন, কৃষক ইত্যাদির ভূমিকা এর মূল চরিত্র।
ঊষা (পৌরাণিক চরিত্র)

পৌরাণিক মতে ঊষা ছিল প্রাচীণ শোণিতপুরের (বৰ্তমান তেজপুর) রাজা বাণাসুরের কন্যা, শ্ৰীকৃষ্ণের নাতি অনিরুদ্ধর পত্নী ও চিত্ৰলেখার সখী।
পুরাণ অনুসারে, ঊষা ছিল প্রাচীন শোণিতপুর (বর্তমান তেজপুর) রাজ্যের শক্তিশালী অসুর রাজা বাণাসুরের পরম রূপবতী কন্যা। বাণাসুর ছিল শিবের এক মহান ভক্ত এবং তার ১০০০টি বাহু ছিল। ঠিক তার বাবার মত ঊষাও শিব ও পার্বতীর ভক্ত ছিল। একবার সে পার্বতীকে জিজ্ঞাসা করেছিল যে তার স্বামী কে হবে। পার্বতী জবাব দিয়েছিল যে "বৈশাখ মাসে একজন ব্যক্তি তোমার স্বপ্নে হাজির হবে এবং সেই হবে তোমার স্বামী।"
একদিন স্বপ্নে এক যুবক রাজকুমারকে দেখে ঊষা তার প্রেমে পড়ে যায়। সেই রাজপুত্রটি ছিল শ্রীকৃষ্ণের নাতি এবং প্রদ্যুম্নের পুত্র অনিরুদ্ধ। ঊষার সখী চিত্রলেখা অতিপ্রাকৃত শক্তির মাধ্যমে অনিরুদ্ধকে দ্বারকা থেকে অপহরণ করে ঊষার কাছে নিয়ে আসে।
এটি জানতে পেরে কৃষ্ণ একটি বিশাল সেনাবাহিনী নিয়ে এসে বাণাসুরের রাজ্য শোণিতপুর আক্রমণ করেন। বাণও কৃষ্ণের সেনাবাহিনীকে সমান শক্তিতে আক্রমণ করেছিল, কিন্তু সে শ্রীকৃষ্ণের সামনে শক্তিহীন বোধ করতে শুরু করে। এরপর সে শিবকে তার পক্ষ নেওয়ার জন্য উৎসাহিত করেছিল। ওই মুহুর্তে শিব কৃষ্ণের বিরুদ্ধে যুদ্ধে যোগ দিয়েছিলেন কারণ তিনি বাণাসুরকে সুরক্ষার প্রতিশ্রুতি দিয়েছিলেন। কৃষ্ণ নিজে শিবকে এমন অস্ত্র নিক্ষেপ করেছিলেন যা শিবকে ঘুম পাড়িয়ে দিয়েছিল। এর পর কৃষ্ণ বাণের সহস্র হস্ত এক এক করে কেটে ফেলেছিলেন। কৃষ্ণ সুদর্শনচক্রের নিক্ষেপ করে বাণের মাথা বিচ্ছিন্ন করতে উদ্যত হলে শিব নিদ্রা থেকে জাগ্রত হন ও কৃষ্ণের নিকটে এসে বাণের জীবন বাঁচাতে বলেন। এর পর কৃষ্ণ বাণকে ক্ষমা করেছিলেন।
যুদ্ধের পরে ঊষা অনিরুদ্ধকে বিয়ে করেছিল। পরে সে বজ্র নামে এক পুত্র সন্তানের জন্ম দেয়। তবে তাকে কখনও কখনও অনিরুদ্ধের প্রথম স্ত্রী রোচনার পুত্র হিসাবে উল্লেখ করা হয়।
শিব পুরাণ মতে, ঊষা ও অনিরুদ্ধ পরবর্তী জীবনে বেহুলা ও লখিন্দর রূপে পুনর্জন্ম নিয়েছিল এবং তারা পুনরায় বিবাহ করেছিল।
পরিচারক

পরিচারক হলেন পরিচারণের একজন সদস্য, যেটি খ্রীষ্টীয় মণ্ডলীসমূহে একটি সেবামূলক প্রতিষ্ঠান। তবে ধর্মতাত্ত্বিক ও আখ্যায়িত ঐতিহ্য অনুসারে এর বিভিন্নতা পরিলক্ষিত হয়। প্রধান খ্রীষ্টান মণ্ডলীসমূহ, যেমন: ক্যাথলিক, প্রাচ্য অর্থডক্স, পূর্ব অর্থডক্স ও ইঙ্গবাদী মণ্ডলী পরিচারণকে বিশপাধীন রাজ্যের অন্তর্ভুক্ত বিবেচনা করে।
গোলাপ বাগান

গোলাপ বাগান বা হল একটি বাগান বা উদ্যান যা প্রায়শই জনসাধারণের জন্য উন্মুক্ত থাকে এবং বিভিন্ন ধরনের বাগানের গোলাপ বা গোলাপের প্রজাতি উপস্থাপন ও বৃদ্ধি করার জন্য ব্যবহৃত হয়।
বোয়াজিসি বিশ্ববিদ্যালয় বিক্ষোভ ২০২১

তুরস্কের রাষ্ট্রপতি রেজেপ তাইয়িপ এরদোয়ান ৪ঠা জানুয়ারি ২০২১ তারিখে তুরস্কের শীর্ষস্থানীয় বিশ্ববিদ্যালয় বোয়াজিসি বিশ্ববিদ্যালয়ের রেক্টর হিসেবে মেলিহ বুলু নির্বাচন করলে বোয়াজিসি বিশ্ববিদ্যালয় বিক্ষোভ ২০২১-এর সুত্রপাত হয়।
মেলিহ বুলু ক্ষমতাসীন দল একেপির পক্ষে পূর্বে স্থানীয় নির্বাচনে প্রতিদ্বন্দিতা করেছিলে। বুলুকে ২ জানুয়ারি ২০২১ খ্রিষ্টাব্দে রাষ্ট্রপতি কর্তৃক ডিক্রি জারী করে বিশ্ববিদ্যালয়ের রেক্টর হিসেবে নিয়োগ দেওয়া হয়। ফ্যাকাল্টির তথ্যমতে ১৯৮০ খ্রিষ্টাব্দের ক্যু এর পরে প্রথমবারের মত বিশ্ববিদ্যলয়ের বাহিরের কাওকে বিশ্ববিদ্যালয়টির রেক্টর নির্বাচন করা হয়েছে। ১৯৮০ খ্রিষ্টাব্দের ক্যুয়ের পরে ইস্তাম্বুল কারিগরি বিশ্ববিদ্যালয়ের উচ্চশিক্ষায়তনিক ব্যক্তিত্ব এরগুন টগরোলকে বোগাজিসি বিশ্ববিদ্যালয়ের রেক্টর হিসেবে নিয়োগ করা হয়।
অন্ধ মূষিক

অন্ধ মুষিক (বৈজ্ঞানিক নাম: "Euroscaptor micrura"; চুঁচো বা সুসেন্দরি নামেও পরিচিত) হলো ট্যালপিডি গোত্রের এক ধরনের স্তন্যপায়ী প্রাণী।
অন্ধ মূষিক নিশাচর ও নিভৃতে চলাফেরা করে। বাংলাদেশ, ভুটান, চীন, ভারত, মালয়েশিয়া ও নেপালে এই প্রজাতির মূষিক পাওয়া যায়। ১৯৮০ ও ২০১১ সালের ১৬ ডিসেম্বর বাংলাদেশের লাউয়াছড়া জাতীয় উদ্যানে এই প্রজাতির প্রাণী পাওয়া যায়। ২০১৭ সালের মার্চ মাসে শ্রীমঙ্গলের একটি চা-বাগান থেকে পুনরায় উদ্ধার করা হয়। শুধুমাত্র লাউয়াছড়া ও এর আশেপাশের অঞ্চল থেকে পাওয়া গেলেও, মিশ্র-সবুজ অরণ্যে এদের পাওয়ার সম্ভাবনা রয়েছে।
গাঢ় ধূসর স্থলজ সাপ

গাঢ় ধূসর স্থলজ সাপ ( বৈজ্ঞানিক নাম: "Elapoidis fusca") ইন্দোনেশিয়া এবং মালয়েশিয়ার স্থানীয় সাপ।
নাসিরনগর আশুতোষ পাইলট উচ্চ বিদ্যালয়

নাসিরনগর আশুতোষ পাইলট উচ্চ বিদ্যালয় বাংলাদেশের ব্রাহ্মণবাড়িয়া জেলার নাসিরনগর উপজেলার একটি উচ্চ বিদ্যালয়। ১৯৩৭ সালে প্রতিষ্ঠিত এই বিদ্যালয়টি ব্রাহ্মণবাড়িয়ার অন্যতম প্রাচীন শিক্ষাপ্রতিষ্ঠান। এটি উপজেলার শীর্ষস্থানীয় সুনামধন্য বিদ্যালয়। উপজেলার লঙ্গন নদীর তীরে এটি অবস্থিত।
নাসিরনগর আশুতোষ পাইলট উচ্চ বিদ্যালয় বাংলাদেশের পূর্ব-মধ্য অঞ্চলের ব্রাহ্মণবাড়িয়া জেলার নাসিরনগর উপজেলাধীন একটি মাধ্যমিক বিদ্যালয়। এটি উপজেলার সুপ্রাচীন বিদ্যাপিঠ। বিদ্যালয়ের পূর্বদিকে ২০০ মিটার দূরে বাজার এবং নাসিরনগর থানা, উত্তরে লঙ্গন নদী ও মেদিনী হাওড়, পশ্চিমে উপজেলা ডাকবাংলো এবং দক্ষিণে উপজেলা তহসিল অফিস(ভূমি) অবস্থিত।
ইতিহাস সূত্রে জানা যায়, নাসিরনগর আশুতোষ পাইলট উচ্চ বিদ্যালয়ের
প্রতিষ্ঠাতা জমিদার কমলারঞ্জন রায়ের পিতা আশুতোষ রায় এর নাম অনুসারে ০১ জানুয়ারি ১৯৩৭ সালে বিদ্যালয়ের নামকরণ করেন।
নাসিরনগর আশুতোষ পাইলট উচ্চ বিদ্যালয়ের বর্তমান কর্মরত শিক্ষকগণের তালিকা:
এই বিদ্যালয়ে মাত্র একটি শিফটে কার্যক্রম পরিচালিত হয়ে থাকে।শনিবার,রবিবার,সোমবার,মঙ্গলবার,বুধবার সপ্তাহের এই ৫ দিন সকাল ১০:২০ থেকে বিদ্যালয়ের কার্যক্রম শুরু হয়। দুপুর ১টায় ১ ঘণ্টার বিরতি দেওয়া হয় এবং বিকাল ৪ টার সময় বিদ্যালয়ের কার্যক্রম শেষ হয়। সপ্তাহের এই ৫ দিনে প্রতিদিন ৭টি করে ক্লাস নেওয়া হয়। বৃহস্পতিবারে ১০.২০ এ ক্লাস শুরু হয় এবং দুপুর ১টায় ছুটি হয় এবং সেদিন সর্বমোট ৪টি ক্লাস নেওয়া হয়।শুক্রবারে সাপ্তাহিক ছুটি থাকে এবং ওইদিন বিদ্যালয়ের সকল কার্যক্রম বন্ধ থাকে।
পাঠ্যবইয়ের পাশাপাশি সহশিক্ষা কার্যক্রমেও রয়েছে এই বিদ্যালয়ের যথেষ্ট সুনাম। সহশিক্ষা কার্যক্রম দ্বারা এই বিদ্যালয়টি জেলা,বিভাগ তথা জাতীয় পর্যায়ে অনেক অনেক খ্যাতি অর্জন করেছে। এই বিদ্যালয়ে রয়েছে 'ইয়াং জিনিয়াস সায়েন্স ক্লাব', 'বিতর্ক ক্লাব' ইত্যাদি যা সহশিক্ষা কার্যক্রমগুলোর গুরুত্বপূর্ণ সাক্ষ্য বহন করে। তাছাড়া সামাজিক সচেতনতা সৃষ্টির জন্য রয়েছে 'সূর্যকিশোর ও স্বর্ণকিশোরীর' মতো ক্লাব।
নাসিরনগর আশুতোষ পাইলট উচ্চ বিদ্যালয়ের প্রতি ২ বছর পরপর স্টুডেন্ট কেবিনেট নির্বাচন অনুষ্ঠিত হয়ে থাকে। সম্পূর্ণ জাতীয় নির্বাচনের আদলে অনুষ্ঠিত হয় এই নির্বাচন। এর মাধ্যমে শিক্ষার্থীদের সচেতন নাগরিক হিসেবে গড়ে তোলা হয়। এছাড়াও প্রতি ৫ বছর পরপর শিক্ষার্থীদের অভিভাবকদের নিয়ে ম্যানেজিং কমিটি নির্বাচন অনুষ্ঠিত হয়। যা বিদ্যালয়ের অবকাঠামোর উন্নায়নে ভূমিকা রাখে।
বিদ্যালয়টিতে প্রতিবছর ১৫০ থেকে ২০০ জন ছাত্র-ছাত্রী ভর্তি হয়ে থাকে। বিদ্যালয়টির মোট ছাত্র-ছাত্রীর সংখ্যা প্রায় দুইহাজারেরও বেশী।
বিদ্যালয়টি উপজেলার শীর্ষস্থানীয় সুনামধন্য বিদ্যালয়ের একটি। বিদ্যালয়টি প্রতিবছর উপজেলায় প্রথমস্থান অধিকার লাভ করে। জেএসসি এবং এসএসসিতে ঈর্ষণীয় সাফল্য অর্জন করে আসছে। এছাড়াও নানান প্রতিযোগীতায় বিভাগীয় পর্যায়ে প্রতিনিধিত্ব করে বিদ্যালয়টি। বিদ্যালয়টি ক্রীড়াঙ্গনে ব্যাপক ভূমিকা রাখে। প্রতিবছর ক্রীড়া প্রতিযোগীতায় উপজেলায় প্রথম হয়ে আসছে। বিদ্যালয়টি জেলা পর্যায়ে অন্যতম শ্রেষ্ঠ বিদ্যালয়।
সরযূ-শ্রেণি টহল জাহাজ

সরযূ-শ্রেণি হ'ল সাগরমুখী টহল বাহিনীর (ওপিভি) জাহাজ, যা গোয়া শিপইয়ার্ড লিমিটেডে নির্মিত ভারতীয় নৌবাহিনীর উন্নত টহল জাহাজ। এই জাহাজগুলি সমুদ্র নজরদারি ও পর্যবেক্ষণে সক্ষম এবং শিপিং লেনের নিয়ন্ত্রণ বজায় রাখতে পারে। এগুলি সাগরমুখী তেল সরবরাহ এবং অন্যান্য নৌ সম্পদের সুরক্ষার জন্যও মোতায়েন করা যেতে হয়।
ভ্যালারি সোলানাস

ভ্যালারি সোলানাস (১৯৩৬-১৯৮৮) মার্কিন যুক্তরাষ্ট্রের একজন কট্টরপন্থী নারীবাদী ছিলেন। তিনি ষাটের দশকে সাড়া জাগানো বই 'স্কাম ইশতেহার' (১৯৬৭) লেখেন, ইংরেজিতে স্কাম অর্থ ছিলো 'সোসাইটি ফর কাটিং আপ মেন'; সোলানাস পুরুষশাসনমুক্ত পৃথিবীর স্বপ্ন দেখতেন। তিনি মোট তিনটি বই লিখেছিলেন, আরো দুইটি হলোঃ 'আপ ইয়োর এ্যাস' (১৯৬৫) এবং 'এ ইয়াং গার্লস প্রিমিয়ার অন হাউ টু এ্যাটেন্ড দ্যা লেইজার ক্লাস' (১৯৬৬), এগুলোও ছিলো পুরুষবিদ্বেষী। মার্কিন চলচ্চিত্রের ষাটের দশকের পরিচালক-প্রযোজক এ্যান্ডি ওয়ারহোলকে হত্যা প্রচেষ্টার জন্যও সোলানাস স্মরণীয় হয়ে আছেন, এ্যান্ডি ওয়ারহোল যদিও একজন সমকামী ছিলেন এবং সোলানাসকে তিনি কখনো যৌন হয়রানি করেননি।
সোলানাসের সৎ বাবা সোলানাসকে অল্পবয়সে যৌন হয়রানি করতেন। 'স্কাম ম্যানিফ্যাস্টো' বা 'পুরুষবিদ্বেষী ইশতেহার'-এ সোলানাস নারীদেরকে উদ্বুদ্ধ করেন এইভাবে যে, "সরকারকে উৎখাত করতে হবে, মুদ্রা ব্যবস্থা মুছে ফেলতে হবে এবং পুরুষাধিপত্যকে বিলুপ্ত করতে হবে।" সোলানাস নিজে ব্যক্তিগত জীবনে সমকামী ছিলেন এবং তিনি এও বলতেন যে পুরুষেরা নারীদের যোনি দেখে ঈর্ষা করে। তিনি এই 'যোনি-ঈর্ষার' ক্ষেত্রে মনোবিজ্ঞানী সিগমুন্ড ফ্রয়েড এর 'পেনিস এনভি' (শিশ্ন অসূয়া বা নারীদের পুংশিশ্নের প্রতি হিংসা) মতবাদের বিপরীতে সোলানাস 'পুশি এনভি' মতবাদ চালু করেন।
এল মেকৌর মসজিদ

মেকৌর মসজিদ () আলজেরিয়ার তলেমচেন শহরে অবস্থিত একটি ঐতিহাসিক মসজিদ। এই মসজিদটি ঐতিহাসিক মেচোয়ার দুর্গের একটি অংশ, যা তলেমচেন রাজ্যের ইতিহাসে একটি উল্লেখযোগ্য স্থান। মসজিদটি মুসলিম বিশ্বের মেধা বিকাশে উল্লেখযোগ্য অবদান রেখেছে। ২০১১ সালে ইসলামী সংস্কৃতির রাজধানী হিসেবে তলেমচেন নির্বাচন করার সময় মসজিদটি অন্যতম প্রধান দর্শনীয় স্থান ছিল।
১৩১০ সালে প্রথম আবু হাম্মু দ্বারা দুর্গের অংশ হিসেবে মসজিদটি নির্মাণ করা হয়েছে। মসজিদটি তলেমচেনের ইসলামিক মেধা বিকাশের জন্য উল্লেখযোগ্য ভূমিকা পালন করে এবং মসজিদে বহু প্রজন্মের ওলামাদেরকে পাঠদান করা হতো। মসজিদটি বেশ কয়েকবার উসমানীয় আলজেরিয়ানদের (তুর্কিরা) দ্বারা মেরামত করা হয়। ১৮৪০ সালে ফরাসীদের দ্বারা ভবনটিকে গির্জায় রূপান্তরিত করা হয় এবং সেই সময়ে ভবনের মূল ছাদটি সরিয়ে ফেলা হয়। ফরাসিদের দখলের সময় তলেমচেন এবং মসজিদটি খ্রিস্ট ধর্মের কেন্দ্রস্থলে পরিণত হয়। পরে মসজিদটিকে পরিবর্তন করে সামরিক হাসপাতালের গুদামঘর হিসেবে করা হয়। আলজেরিয়ার স্বাধীনতার পরে মসজিদটিতে পুনরায় নামাজ পড়া শুরু হয়।
মসজিদটিতে কোন অযুখানা নেই এবং মিনারটি শুধু মূল ভবনের অংশ হিসেবে টিকে আছে। মিনারটি বর্গাকার আকৃতির এবং সূর্যলোকের সাথে যুক্ত আছে। মসজিদের চারপাশের দেয়াল মোজাইক টালি এবং এঁটেল মাটি দ্বারা শোভিত করা। মিনারটির নীচের অংশটি আয়তক্ষেত্রাকার মোজাইক টালি ও ধাতব দণ্ড দ্বারা বেষ্টিত। মিনারটি কেবলমাত্র টেমসনের মোজাইক টালি দ্বারা সজ্জিত করা।